Ambil Tahu 9 Perkara Ini Sebelum Nak Melabur Saham Poh Huat (Edisi: 2021)

Poh Huat Resources Holdings Berhad (KLSE: 7088) (POHUAT) merupakan sebuah syarikat tersenarai di Bursa Malaysia yang menjana pendapatannya daripada penghasilan perabot pejabat dan rumah di Malaysia dan Vietnam.

Kini, POHUAT mempunyai nilai pasaran semasa bernilai RM473.1 juta.

Mari kita lihat 9 perkara ini sebelum nak melabur di dalam saham POHUAT:

Berkaitan

Jenis-Jenis Dividen Yang Pelabur Saham Perlu Tahu

4 Sebab Harga Saham Genetec Disasar Naik Lebih 50% Oleh Pakar

Kenapa Pelabur Perlu Tahu Tentang Corporate Exercise?

1. Tapak Penghasilan

POHUAT beroperasi dengan satu tapak penghasilan perabot di Muar, Malaysia dan dua tapak penghasilan di Mukim Binh Duong dan di Mukim Dong Hai, Vietnam.

Ia mempunyai 5 buah kilang di Muar, 3 buah kilang di Mukim Binh Duong dan 6 buah kilang di Mukim Dong Hai.

POHUAT mengeksport kebanyakan produknya ke Amerika Syarikat dan Kanada dan menjelang 2019, jualan eksport ke Amerika Syarikat dan Kanada telah menyumbang lebih daripada 90% perolehan keseluruhan syarikat.

2. Keputusan Kewangan 10 Tahun Terkini

POHUAT telah mencapai peningkatan CAGR sebanyak 7.8% di dalam perolehan keseluruhan, meningkat daripada RM355.7 juta pada tahun 2010 kepada RM701.0 juta pada tahun 2019.

Peningkatan ini gara-gara peningkatan jualan perabot kepada 2 pelanggan utama mereka dalam tempoh masa tersebut.

Apa yang lebih mengejutkan adalah, 42% daripada jualan keseluruhan POHUAT datang daripada pelanggan kedua – dua negara ini.Untuk tempoh 10 tahun terkini, POHUAT telah mencapai peningkatan CAGR sebanyak 18.8% untuk keuntungan bersih, meningkat daripada RM10.8 juta pada tahun 2010 kepada RM50.9 juta pada tahun 2019.

Ini kerana peningkatan perolehannya ialah lebih tinggi daripada peningkatan kos operasinya pada masa tersebut.

POHUAT mencapai purata 10 tahun Return on Equity (ROE) purata sebanyak 13.31% setahun.

Ini bermaksud ia telah menjana RM13.31 di dalam keuntungan bersih daripada setiap RM 100.00 dalam ekuiti pemegangan saham pada tahun 2010 sehingga tahun 2019.

3. Pengurusan Aliran Tunai

Pada tahun 2010 sehingga tahun 2019, POHUAT telah menjana aliran tunai operasi  sebanyak RM370.5 juta dan RM 12.5 juta di dalam pengeluaran ekuiti bersih.

Daripada jumlah tersebut, POHUAT telah membayar:

– RM165.9 juta untukpembelian bersih property, plant & equipment (PPE).

– RM9.9 juta untuk pemulangan bersih hutang jangka panjang.

– RM85.0 juta untuk dividen kepada pemegang sahamnya.

POHUAT telah meningkatkan baki tunainya daripada RM22.9 juta pada tahun 2010 kepada RM128.2 juta pada tahun 2019.

Ini sudah cukup membuktikan bahawa POHUAT merupakan sebuah syarikat yang berupaya untuk menjana aliran tunai operasi dan telah menggunakannya untuk melabur ke dalam PPE, membayar dividen dan menaikkan baki tunainya secara konsisten untuk tempoh 10 tahun terkini.

4. Kedudukan Kewangan Terkini

Pada Q4 2020, POHUAT mencatatkan RM19.2 juta di dalam liabiliti bukan semasa dan RM426.8 juta di dalam ekuiti pemegangan saham.

Oleh itu, nisbah hutang bagi POHUAT adalah 4.50%. Pada masa yang sama, POHUAT telah merekodkan sebanyak RM351.7 juta di dalam aset semasa dan RM122.2 juta di dalam liabiliti semasa.

Ini menjadikan nisbah semasa terkininya adalah 2.88.

5. Keputusan Kewangan 12 Bulan Terkini

Untuk tempoh 12 bulan terkini, POHUAT telah menjana sebanyak RM659.5 juta di dalam perolehan dan RM51.9 juta di dalam keuntungan bersih.

Kita boleh mengira Earnings Per Share (EPS) bagi POHUAT dengan menggunakan jumlah saham yang dikeluarkan.

Sebanyak 278.30 juta, EPS 12-bulan terkini untuk POHUAT adalah 18.65 sen.

Nota:

EPS di artikel ini dikira dengan menggunakan jumlah saham yang terkini POHUAT.

6. Pemegang Saham Utama

Pada 23 Januari 2020, lima pegangan saham terbesar bagi POHUAT adalah:

7. P/E Ratio

Pada 21 Februari 2021, harga saham POHUAT adalah bernilai RM1.70 seunit. Jadi, P/E Ratio terkini adalah 9.12 jika dibandingkan dengan EPS-nya bagi 12 bulan terkini iaitu sebanyak 18.65 sen.

Jika kita membandingkan dengan P/E Ratio untuk tahun-tahun yang lepas (2010 sehingga 2019), P/E Ratio terkini adalah yang tertinggi untuk tempoh 10 tahun tersebut.

P/E Ratio Terkini

= Harga Saham Terkini / EPS 12 Bulan Terkini

= RM1.70 / RM0.1865

= 9.12

8. P/B Ratio

Dari nota 4, POHUAT merekodkan RM426.8 juta dalam ekuiti pemegangan saham dan jumlah saham terkininya adalah 278.30 juta.

Maka, aset bersih terkini bagi POHUAT adalah RM1.53 setiap saham.

Aset Bersih Setiap Saham Terkini

= Ekuiti Pemegangan Saham Terkini / Jumlah Saham Terkini

= RM426.8 juta / 278.3 juta

= RM 1.53

Pada harga RM1.70  sesaham, P/B Ratio POHUAT yang terkini ialah 2.87. Jika kita membandingkan ia dengan P/B Ratio untuk tahun-tahun yang lepas (2010 sehingga 2019), nisbah terkini adalah yang tertinggiuntuk tempoh 10 tahun terkini.

P/B Ratio Terkini

= Harga Saham Terkini / Aset Bersih bagi Sesaham

= RM1.70 / RM1.53

= 1.11

9. Kadar Dividen

Poh Huat telah mengisytiharkan dan memberikan 9.0 sen dalam Dividend Per Share (DPS) untuk tahun kewangan 2020, iaitu tertinggi dalam masa 10 tahun.

Maka, kadar dividen Poh Huat terkini adalah 5.29% setahun, tertinggi di dalam 10 tahun tersebut.

Kadar Dividen Terkini

= (Dividen Terkini / Harga Saham Terkini) x 100%

= (RM0.09 / RM1.70) x 100%

= 5.29%

Kesimpulannya, kami mendapati terdapat dua ciri – ciri yang perlu anda ambil kira sebelum membuat keputusan pelaburan saham POHUAT.

Soalnya, berbaloikah melabur ke dalam saham POHUAT ? Tepuk dada, tanyalah selera.

Ian Tai merupakan Content Producer yang telah menyumbang 500+ artikel mengenai pengurusan kewangan peribadi kepada laman-laman web kewangan terkemuka di Malaysia dan Singapura seperti KCLau.com, the Fifth Person, Value Invest Asia dan Small Cap Asia.

Tengok chart dah reti, tekan ‘buy’ dan ‘sell’ pun tahu tapi…saham yang kita pilih itu bagus ke?

Bila dah dapat rentak dalam dunia pelaburan saham ini, mesti kita bersemangat nak capai tujuan utama kita iaitu nak menggandakan duit pelaburan yang dilaburkan. Betul tak?

Kalau nak jadi pelabur dan pedagang yang bijak memilih saham berkualiti tinggi, mestilah kena pandai kuasai teknik Analisis Fundamental dan Analisis Teknikal.

Pernah dengar formula CANSLIM? Ala…formula popular yang pelabur serata dunia gunapakai. Formula best ini dicipta oleh pelabur tersohor dunia iaitu William J. O’Neil.

Best ke formula ni?Tak susah ke?

Nak tahu apa istimewa sangat formula ini?

Dapatkan eBook CANSLIM -> https://thekapital.my/Ebook-CANSLIM


TSH Dijangka Kekalkan Momentum Pendapatan Positif – MIDF Research

TSH Resources Bhd dijangka dapat mengekalkan momentum pendapatan positifnya pada masa depan berikutan harga minyak sawit mentah (MSM) yang tinggi dan pertumbuhan kukuh pengeluaran tandan buah segar (FFB), kata MIDF Research.

Firma penyelidikan itu berkata pengeluaran FFB kumpulan tersebut dijangka kekal kukuh apabila ia terus mengekalkan komitmennya melaksanakan penggunaan baja yang secara tidak langsung akan membawa kepada hasil FFB yang lebih baik.

“Ini berbeza dengan jangkaan industri secara umumnya yang mengunjurkan penguncupan pengeluaran FFB. Kami mengunjurkan hasil FFB kumpulan itu mengatasi trend industri bagi tahun 2020,” kata MIDF Research dalam satu nota penyelidikan.

Berkaitan

Saham-Saham Teknologi Sudah Bangkit Dari Tidur?

10 Perkara Wajib Tahu Mengenai IPO Oppstar Berhad

Dagangan Bursa Malaysia, Ringgit Tahun 2022 Diasak Kemelut Perang Dan Inflasi

Firma penyelidikan itu menjangkakan kumpulan tersebut juga akan mendapat manfaat daripada pemulihan mandat biodiesel B40 di Indonesia memandangkan ia memiliki simpanan tanah strategik di rantau ini.

Ini, katanya, akan memberikan momentum pendapatan yang positif kepada kumpulan dalam suku-suku akan datang.

Mengambil kira semua faktor itu, firma penyelidikan itu mengekalkan sasaran ‘Beli’ bagi TSH dengan harga sasaran RM1.20.

Keuntungan bersih TSH bagi suku kedua yang berakhir 30 Jun, 2020, meningkat tiga kali ganda kepada RM19.82 juta daripada RM6.05 juta dalam tempoh yang sama tahun sebelumnya manakala hasil naik 13.17 peratus kepada RM210.57 juta daripada RM186.06 juta.

Ini susulan harga MSM dan isirung sawit yang tinggi dan peningkatan pengeluaran FFB.

MIDF Research berkata prestasi TSH dalam segmen hiliran dan koko juga dijangka pulih secara beransur-ansur. Pada separuh pertama 2020, keuntungan operasinya turun sebanyak 24.7 peratus tahun ke tahun kepada RM14.3 juta berikutan sumbangan keuntungan rendah daripada bahagian bio-integrasi apabila pengeluarannya terjejas disebabkan gangguan bekalan bahan mentah.

— BERNAMA


Pengurusan Wang, Bergantung Kepada Kemampuan Pedagang

Persoalan modal pelaburan dalam Bursa Malaysia sangat subjektif berikutan harga saham setiap syarikat yang berbeza–beza. Sudah tentu semakin mahal harga saham syarikat, semakin tinggi juga modal pelaburan yang perlu kita keluarkan.

Dalam dunia pasaran saham, para pedagang perlu membuat pembahagian modal yang tepat dan bersesuaian dengan emosi masing-masing agar sebarang kerugian tidak terduga yang berlaku tidak akan memberi kesan kepada kehidupan seharian mereka.

Misalnya, ada pedagang yang membahagikan modalnya kepada dua bahagian, iaitu satu bahagian untuk swing dan satu bahagian lagi untuk trade jangka masa pendek.

Berkaitan

Apa Itu PN16? Apa Bezanya Dengan PN17?

Tutorial Bergambar Mohon Saham IPO Guna CGS-CIMB iTrade (TERKINI)

Apa Sektor Terkini Pilihan Penganalisis?

Swing merujuk kepada pemegangan saham syarikat dalam tempoh yang lama, iaitu kira-kira satu bulan, manakala perdagangan jangka masa pendek (short-term) pula mengambil masa kira-kira beberapa jam hingga beberapa hari sahaja. Pedagang jangka masa pendek ini juga dikenali sebagai “short term trader”.

Carta menunjukkan pembahagian wang yang boleh dilakukan

Diandaikan kita memiliki modal sebanyak RM5,000 , maka amaun yang lebih besar iaitu bernilai RM 4,000 (80%)  diletakkan untuk membeli dengan tujuan swing, manakala amaun yang lebih kecil, iaitu RM1,000 (20%) diletakkan untuk perdagangan jangka masa pendek pula.

AWAS! Amaun modal yang diletakkan ini hendaklah merupakan amaun lebihan daripada keseluruhan simpanan kita sahaja. Erti kata lain, amaun yang kita laburkan adalah amaun yang sanggup kehilangan kesemuanya seandainya tiba-tiba ada sesuatu yang kurang baik berlaku dalam dunia pasaran saham.

Kita kena ingat dan faham bahawa harga saham syarikat bersifat tidak menentu dalam setiap masa. Ada ketikanya ia menurun, dan ada ketikanya ia akan menaik tinggi. Apa yang lebih penting untuk difahami adalah, kita tidak semestinya sentiasa benar dalam pemilihan saham syarikat.

Ada kalanya kita tersalah memilih saham syarikat, di mana setelah membelinya mungkin harga turun dengan mendadak sehingga tindakancut loss terpaksa diambil.

Kaunter yang mahu dibeli bagi tujuan swing hendaklah terdiri daripada kaunter yang memiliki kesemua ciri yang baik, iaitu fundamental yang bagus, carta teknikal yang menunjukkan signal belian, serta sentimen yang menyebelahi saham syarikat tersebut.

Bagi tujuan perdagangan, kita hanya bercadang untuk memegang saham syarikat dalam tempoh jangka masa yang pendek sahaja, maka tidak mengapa jika kurang menitikberatkan fundamental syarikat sekiranya terdapat signal belian serta sentimen yang menyebelahinya. Amaun modal yang sedikit sahaja dilaburkan, memandangkan pada kebiasaannya syarikat yang memiliki latar belakang fundamental yang kurang baik berkemungkinan akan jatuh secara tiba-tiba setelah membuat kenaikan.

Cara ini sesuai untuk mengurangkan risiko, terutamanya kepada pelabur baharu yang perlu berhati-hati terhadap pergerakan saham yang tidak menentu.

Cara pembahagian wang yang mahu dilakukan oleh setiap pedagang adalah berbeza-beza bergantung kepada sejauh mana kita sanggup menanggung risiko. Contoh di atas ini diberikan sebagai rujukan sahaja untuk memberi kefahaman yang lebih mudah dalam membuat keputusan pengurusan modal.

Soal amaun berapakah yang mahu diletakkan bagi tujuan perdagangan kitajuga perlu mengambil kira perdagangan untuk jangka masa pendek, swing, dan juga untuk pelaburan jangka masa panjang.

Memang kita sedia maklum bahawa harga saham syarikat ini akan naik semula suatu hari nanti, namun persoalannya adalah bila? Dan mampukah kita tunggu sehingga keadaan pulih seperti sediakala? Atau nak cari peluang lain?

Tapi kenapa give up?

Sebab kita sibuk mencari rahsia, teknik, indikator dan terlalu cepat nak kaya.

Bila dah rugi, mulalah salahkan cikgu, mentor, sifu yang ajar kita.

Hidup ni tak perlu complicated sangat.Dan tak perlu pun tengok saham ni hari-hari. Cukup sebulan sekali.

Kami suka kongsikan kaedah Swing ini sebab:

Kami janji berbaloi……

>> Bawa kawan atau pasangan dan Daftar PERCUMA di Webinar Swing Trading Reloaded!


3 Buah Syarikat Di Bursa Malaysia Dimiliki Oleh Dato’ Dr Karim

3 syarikat tempatan bernilai bilion ringgit milik anak Sarawak

Nama Dato’ Dr. IR. Ts Mohd Abdul Karim Bin Abdullah menjadi sebutan sejak dua menjak ini selepas isu audit syarikat kepunyaannya, Serba Dinamik Holdings Berhad menjadi isu yang sangat sensasi oleh pelabur tempatan dan juga pelabur luar negara.

Sumber: Forbes

Dato’ Karim ini bukan calang-calang orangnya. Beliau merupakan salah seorang anak tempatan yang tersenarai di Forbes di antara 50 insan yang terkaya di Malaysia untuk tahun 2020.

Berkaitan

Jenis-Jenis Dividen Yang Pelabur Saham Perlu Tahu

4 Sebab Harga Saham Genetec Disasar Naik Lebih 50% Oleh Pakar

Kenapa Pelabur Perlu Tahu Tentang Corporate Exercise?

Dato’ Karim juga merupakan pemegang saham terbesar untuk tiga syarikat yang disenaraikan di Bursa Malaysia.

Sebelum kita mengetahui lebih lanjut tentang tiga syarikat yang dimiliki beliau, apa kata kita berkenalan dengan persona ini terlebih dahulu.

Sumber: Serba Dinamik Holdings Berhad

Abdul Karim Bin Abdullah yang berusia 56 tahun merupakan anak kelahiran Sarawak dan merupakan jurutera kelulusan Universiti Teknologi Malaysia (UTM).

Beliau hadir daripada keluarga petani tembikai yang miskin, namun itu bukan penghalang kepada beliau untuk mencapai cita-cita beliau sehingga berjaya hari ini.

Kerjaya beliau bermula sebagai seorang jurutera mekanikal di sebuah syarikat yang dikenali sebagai Asean Bintulu Fertilizer Sdn Bhd pada tahun 1988 sebelum dilantik sebagai penyelaras untuk pasukan persiapan Ammonia dan Rotary 5th Turnaround pada tahun 1990.

Selepas mempunyai pengalaman dalam industri kejuruteraan, beliau menggagaskan syarikat sulungnya yang dikenali sebagai Serba Dinamik Sdn Bhd pada tahun 1993 dan menjawat jawatan sebagai Ketua Pegawai Eksekutif syarikat tersebut sehingga hari ini.

Serba Dinamik mula didagangkan di pasaran terbuka pada penghujung tahun 2016 dan penyenaraian syarikat beliau di pasaran terbuka ini telah menjadikan beliau antara 50 orang terkaya di Malaysia pada tahun 2018.

Bermula daripada syarikat pengendali minyak dan gas, Dato’ Karim terus menempa kejayaan dalam bidang perniagaan beliau dan hari ini, beliau merupakan pemegang saham terbesar untuk tiga syarikat yang disenaraikan di Bursa Malaysia seperti:-

Satu lagi syarikat yang diasaskan beliau adalah syarikat BiON PLC yang merupakan syarikat penyedia tenaga boleh diperbaharui termasuk tenaga daripada sisa. Syarikat ini tidak tersenarai di pasaran saham tempatan, tetapi disenaraikan di pasaran saham London Stock Exchange (LSE).

Mari kita lihat berapa pegangan saham Dato’ Karim dalam syarikat-syarikat tempatan yang disenaraikan di Bursa Malaysia.

Sumber: Bursa Marketplace

Menurut maklumat daripada Bursa Marketplace, Dato’ Karim memegang sebanyak 24.04% pegangan saham dalam syarikat Serba Dinamik ini. Maklumat ini merupakan maklumat yang dikemas kini pada 29 Jun 2021.

Sumber: Bursa Malaysia

Maklumat terkini, Dato’ Karim telah melepaskan secara paksa 95 juta unit pada 2 Julai 2021 dan 8 juta unit lagi pada 5 Julai 2021pegangan beliau dalam syarikat Serba Dinamik ini dan menjadikan pegangan terkini beliau adalah sebanyak 20.72% sahaja.

Sumber: Bursa Marketplace

Dato’ Karim memiliki 37.01% pegangan saham dalam syarikat sektor pembinaan, Sarawak Consolidated Industries Berhad (SCIB) dan merupakan pemilik saham terbesar syarikat tersebut.

Data daripada Bursa Marketplace ini dikemaskini pada 27 Mei 2021 dan tiada perubahan dari segi pegangan saham yang dimiliki oleh Dato’ Karim setakat artikel ini ditulis.

Sumber: Bursa Marketplace

Untuk syarikat pengendali tenaga solar, Kpower, Dato’ Karim memiliki 32.36% pegangan saham dalam syarikat ini. Dengan pegangan sebanyak ini, beliau merupakan pemegang saham terbesar dalam Syarikat Kpower ini.

Data ini juga dikemaskini pada 27 Mei 2021 dan sehingga artikel ini ditulis, tiada perubahan pegangan oleh Dato’ Karim terhadap saham ini.

Ketiga-tiga syarikat ini mempunyai latar belakang yang berbeza dan juga daripada industri yang berbeza. Namun satu persamaan yang ketara adalah pemilik terbesar saham-saham syarikat ini.

Sebab itu apabila isu audit Serba Dinamik dibangkitkan oleh juruaudit KPMG, saham syarikat SCIB dan KPower terkesan teruk daripada berita tersebut.

Baca: Serba Dinamik Yang Bermasalah, SCIB Dan KPower Kena Tempiasnya

Seorang anak petani kini bergelar jutawan dan memiliki pegangan saham terbesar untuk tiga syarikat yang bagus di Malaysia.

Jika beliau boleh, anda juga mesti boleh!

Tak Sempat Monitor Saham Hari-Hari? Kami Ada Solusi!

Kami ada menawarkan solusi kepada dilema ini.

Topik-topik yang bakal kami kongsikan

1. Mindset Power2. Teknik Compounding3. Jenis Chart4. 11 Jenis Reversal Candlestick5. Market Phase6. Breakout Downtrend Line7. Kajian Saham8. Kenali Top 4 Sell Signal9. Pemilihan Winning Stock10. Setup Trading Platform Yang Mudahkan Jual Beli

…Dan banyak lagi …

Haa. Ramai yang puas hati dengan Webinar Swing Trading sebelum ini. Memag mudah nak faham.

Nak tahu apa kata alumni Webinar Swing Trading sebelum ini? Jom tengok video yang disediakan!

Ramai sangat give up dalam saham. Kawan-kawan kami pun ramai dah give up.

Tapi kenapa give up?

Sebab kita sibuk mencari rahsia, teknik, indikator dan terlalu cepat nak kaya.

Bila dah rugi, mulalah salahkan cikgu, mentor, sifu yang ajar kita.

Tak perlu complicated sangat.Dan tak perlu pun trade saham hari-hari. Cukup sebulan sekali. Yang penting kita tahu caranya dan aplikasikan dengan betul.

Kami suka kongsikan kaedah Swing ini sebab:

Kami janji berbaloi……

Bawa kawan atau pasangan dan daftar PERCUMA di Webinar Swing Trading Reloaded!Klik >> thekapital.my/swing


Ambil Tahu 9 Perkara Ini Sebelum  Nak Melabur Saham BIMB Holdings Berhad (Edisi 2020)

BIMB Holdings Bhd (KLSE: 5258) (BIMB) adalah sebuah institusi kewangan Islam bernilai sebanyak RM 5.97 bilion dalam modal pasaran. Ia menjana kebanyakan pendapatannya daripada Bank Islam dan Takaful Malaysia.

Jom kita tengok update terkini mengenai prestasi kewangannya dan menilai harga saham secara objektif. Mari lihat 9 perkara ini sebelum nak melabur saham BIMB:

1. Prestasi Kewangan Individu: Bank Islam (2011 – 2019)

Bank Islam telah mencapai CAGR sebanyak 7.0% dari segi keuntungan sebelum cukai dan zakat (PBTZ). Ia meningkat daripada RM 492.5 juta pada 2011 kepada RM 843.5 juta pada 2019.

Berkaitan

Jenis-Jenis Dividen Yang Pelabur Saham Perlu Tahu

4 Sebab Harga Saham Genetec Disasar Naik Lebih 50% Oleh Pakar

Kenapa Pelabur Perlu Tahu Tentang Corporate Exercise?

Ia disumbangkan oleh peningkatan daripada segi financing income dan hibah yang berpunca dari peningkatan financing, advances dan lain -lain aset dan pengawalan daripada segi Gross Impaired Financing Ratio (GIFR) sepanjang tempoh tersebut.

2. Prestasi Kewangan Individu: Takaful Malaysia (2011 – 2019)

Takaful Malaysia adalah syarikat takaful pertama di Malaysia dan BIMB memiliki 59.45% pemegangan saham di dalam syarikat tersebut. Ia telah mencapai CAGR sebanyak 19.6% dari segi PBTZ, meningkat daripada RM 100.1 juta pada 2011 kepada RM 418.0 juta pada 2019.

Prestasi ini disumbangkan oleh peningkatan daripada segi perolehan dicapai dalam segmen takaful keluarga dan takaful am.

3. Prestasi Kewangan Keseluruhan: BIMB (2011 – 2019)

Di sini, kita mesti mengasingkan prestasi kewangan BIMB kepada dua fasa:

a. Sebelum 2014:

Pada masa itu, BIMB memiliki 51% pemegangan saham Bank Islam. Pada 19 Disember 2013, BIMB telah membeli 49% pemegangan saham Bank Islam yang tidak dimilikinya daripada Dubai Financial Group LLC dan Lembaga Tabung Haji dengan harga US$884.6 juta atau RM2.9 bilion.

Sejak itu, Bank Islam menjadi sebuah syarikat milik sepenuhnya bagi BIMB. Pembelian ini telah menyumbang satu peningkatan mendadak dari segi keuntungan bersih dari RM 279.3 juta pada 2013 ke RM 532.3 juta pada 2014 kepada BIMB.

b. Selepas 2014

BIMB telah mencapai CAGR sebanyak 8.1% dari segi keuntungan bersih. Ia telah meningkat daripada RM 532.3 juta pada 2014 kepada RM 786.9 juta pada 2019 dan ini disumbangkan atas pertumbuhan PBTZ secara konsisten dari Bank Islam dan Syarikat Takaful pada 5 tahun tersebut.

4. Return on Equity (ROE)

BIMB telah mencapai ROE purata sebanyak 12.65% setahun dari 2011 ke 2019. Ini bermaksud ia telah menjana RM 12.65 di dalam keuntungan bersih daripada setiap RM 100 ekuiti pemegangan saham dalam masa 9 tahun tersebut.

5. Prestasi Kewangan BIMB: 12 Bulan Terkini

Ia telah mengaut RM793.6 juta dalam keuntungan bersih atau 44.83 sen dalam Earnings Per Share (EPS) daripada Q2 2019 kepada Q1 2020.

Kalau kita tengok graf di bawah, BIMB telah berjaya mengekalkan pertumbuhan keuntungannya untuk tempoh 12 bulan terkini.

6. Siapa Pemilik Utama BIMB?

Setakat 5 Mei 2020, 5 pemilik utama bagi BIMB tersenarai seperti berikut:

7. P/E Ratio

Pada 8 Ogos 2020, harga saham BIMB adalah RM 3.33 seunit. Maka, P/E Ratio terkini adalah 7.43 jika dibandingkan dengan EPS BIMB bagi 12 bulan terkini sebanyak 44.83 sen.

Kalau kita bandingkan dengan P/E Ratio lepas (2011 – 2019), P/E Ratio BIMB terkini adalah terendah berbanding tempoh 9 tahun tersebut.

P/E Ratio Terkini

= Harga Saham Terkini / EPS 12 Bulan Terkini

= RM 3.33 / RM 0.4483

= 7.43

8. P/B Ratio

Pada 31 Mac 2020, BIMB telah merekod sebanyak RM3.40 di dalam aset bersih bagi sesaham. Jadi, P/B Ratio BIMB terkini adalah 0.98. Kalau kita bandingkan ia dengan P/B Ratio BIMB lepas (2011 – 2019), ia adalah terendah berbanding tempoh 9 tahun tersebut.

P/B Ratio Terkini

= Harga Saham Terkini / Aset Bersih bagi Sesaham

= RM 3.33 / RM 3.40

= 0.98

9. Kadar Dividen

BIMB telah membayar sebanyak 16.0 sen di dalam dividen sesaham pada 2019. Dengan itu, terbuktilah ia sebuah syarikat yang telah membayar dividen secara meningkat dan konsisten sepanjang 9 tahun tersebut.

BIMB membayar dividen sekali pada akhir bulan Januari setiap tahun. Kadar dividen terkini bagi BIMB ialah 4.80%.

Jika dibandingkan dengan kadar dividen BIMB lepas (2011 – 2019), ia adalah lebih tinggi daripada 3.47% yang merupakan puratanya sepanjang tempoh 9 tahun tersebut.

Kadar Dividen Terkini

= (Dividen Terkini / Harga Saham Terkini) x 100%

= (RM 0.16 / RM 3.33) x 100%

= 4.80%

Kesimpulan

BIMB telah mencapai pertumbuhan keuntungan bersih sepanjang 9 tahun lalu dan ia membayar dividen meningkat dan konsisten kepada pemegang sahamnya. Kini, kita sedang mengalami cabaran besar daripada segi ekonomi yang disebabkan oleh wabak COVID-19.

Bank Negara Malaysia (BNM) telah memotong kadar OPR sebanyak 1.25% dari 3.00% pada mula 2020 ke 1.75% terkini bagi memastikan kestabilan ekonomi negara kita.

Dengan itu, kestabilan kewangan bank adalah penting bagi memastikannya ada keupayaan untuk menahan dan kekal beruntung dalam masa sukar seperti kini.

Bagi BIMB, ia mengekalkan Gross Impaired Financing Ratio (GIFR) pada 0.86% dan Total Capital Ratio (TCR) pada 18.02% pada 31 Mac 2020, iaitu kadar yang melebihi kadar TCR minima sebanyak 10.5% yang ditentukan oleh BNM mulai tahun 2019.

Secara kesimpulan, saya mendapati:

Jadi, wajarkah untuk kita melabur saham di dalam BIMB? Tepuk dada tanya selera.

Ian Tai merupakan Content Producer yang telah menyumbang 500+ artikel mengenai pengurusan kewangan peribadi kepada laman-laman web kewangan terkemuka di Malaysia dan Singapura seperti KCLau.com, the Fifth Person, Value Invest Asia dan Small Cap Asia.

Tengok chart dah reti, tekan ‘buy’ dan ‘sell’ pun tahu tapi…saham yang kita pilih itu bagus atau tidak?

Kalau nak jadi pelabur dan pedagang yang bijak memilih saham berkualiti tinggi, mestilah kena pandai kuasai teknik Analisis Fundamental dan Analisis Teknikal.

Pernah dengar formula CANSLIM? Ala…formula popular yang pelabur serata dunia gunapakai. Formula best ini dicipta oleh pelabur tersohor dunia iaitu William J. O’Neil.

Dengan menggunakan CANSLIM, secara tidak langsung kita telah pun membuat 2 jenis analisis tadi. Pelabur boleh menilai sendiri sama ada saham syarikat itu sesuai untuk dibeli atau boleh diabaikan.

Miliki e-book CANSLIM -> TheKapital.my/Ebook-CANSLIM


Ambil Tahu 10 Perkara Ini Sebelum Nak Melabur Saham TNB (Edisi: 2021)

Tenaga Nasional Berhad adalah salah sebuah syarikat utiliti yang terbesar di Asia.

Selain Malaysia, Tenaga memiliki aset-aset utiliti strategik di 5 buah negara termasuk:-

Kini, Tenaga mempunyai nilai pasaran sebanyak RM58.0 bilion.

Berkaitan

Jenis-Jenis Dividen Yang Pelabur Saham Perlu Tahu

4 Sebab Harga Saham Genetec Disasar Naik Lebih 50% Oleh Pakar

Kenapa Pelabur Perlu Tahu Tentang Corporate Exercise?

Mari kita tengok 10 perkara ini sebelum nak melabur saham Tenaga:

1. Bisnes Model di Malaysia

Pada tahun 2020,  model perniagaan Tenaga terdiri daripada aset-aset seperti berikut:

Nota:

* Jumlah di atas adalah termasuk ‘majority-owned’ assets.

2. Aset Strategik Luar Negara

Tenaga telah melabur dan membina portfolio aset utiliti strategik di luar negara.

Mereka memiliki aset-aset dan pemegangan saham di dalam syarikat seperti:

3. Keputusan Kewangan 10 Tahun Terkini

Pada tahun 2011, Tenaga telah merekodkan keuntungan bersih yang terendah disebabkan olehkos penghasilan elektrik yang tinggi, terutamanya pada suku tahun ketiga dan keempat tahun 2011.

Sejak dari[ada itu, Tenaga telah merekodkan peningkatan keuntungan bersih daripada RM4.2 bilion pada tahun 2012 kepada RM7.4 bilion pada tahun 2016.

Dari situ, Tenaga merekodkan keuntungan bersih yang lebih rendah sekitar RM3.5 sehingga RM4.5 bilion setahun pada tahun 2019 sehingga tahun 2020.

Ini berpunca daripada kenaikan kos operasi dan kos faedah bagi tempoh dua tahun tersebut.

Pada tahun 2019, keuntungan Tenaga juga terkesan oleh kerugian daripada syarikat associates dan foreign exchange losses.

Nota:

Keuntungan bersih pada 5 bulan tahun  2017 adalah untuk 5 bulan daripada 1 Ogos 2017 sehingga 31 Disember 2017.

4. Pengurusan Aliran Tunai

Dari 1 Ogos 2010 ke 31 Disember 2019, Tenaga telah menjana:

– RM105.5 bilion di dalam aliran tunai operasi positif

– RM18.8 bilion di dalam peminjaman hutang jangka panjang bersih

– RM1.1 bilion di dalam pengeluaran ekuiti

– RM1.8 bilion di dalam pendapatan faedah

– RM485.3 juta di dalam pendapatan dividen

Daripada jumlah tersebut, TNB telah membayar:

– RM 90.5 bilion untuk pembelian property, plant & equipment (PPE)

– RM 11.7 bilion untukkos faedah

– RM 7.1 bilion untukpelaburan di dalam FVTPL*

– RM 17.8 bilion untukdividen kepada pemegang saham

Nota:

FVTPL merujuk kepada fair value through profit or loss di mana kebanyakannya adalah hasil daripada amanah saham (unit trust) dan pembiayaan pelajar (student loan).

Ini bermakna Tenaga telah berjaya menjana aliran tunai operasi yang positif secara berterusan. Tenaga telah menggunakan kebanyakan daripada tunai tersebut untuk membiayai pembelian sepanjang tempoh tersebut.

5. Keputusan Kewangan 12 Bulan Terkini

Untuk tempoh 12 bulan terkini, Tenaga telah menjana RM44.0 bilion di dalam perolehan.

Ia telah mencatatkan RM3.6 bilion di dalam keuntungan bersih atau pun 63.06 sen di dalam Earnings Per Share (EPS) daripada perolehannya.

Keuntungannya menjadi lebih rendah berbanding tahun 2019. Ianya berpunca daripada kos operasi dan faedah yang lebih tinggi dan foreign exchange loss pada tahun 2020.

6. Kedudukan Kewangan Terkini

Pada suku keempat tahun 2020, Tenaga telah merekodkan RM95.5 bilion di dalam liabiliti bukan semasa dan RM54.6 bilion di dalam ekuiti pemegang saham.

Maka, nisbah hutangnya ialah 175%. Pada masa tersebut, TNB mencatat RM27.5 bilion di dalam aset semasa dan RM28.1 bilion di dalam liabiliti semasa.

Maka, nisbah semasa terkini untuk Tenaga adalah 0.98.

7. Perkembangan Terkini

Pada tahun 2021, Tenaga telah mengumumkan:

a. Perintah Bayaran Dengan Lembaga Hasil Dalam Negeri (LHDN)

Pada 31 Disember 2020, Tenaga telah membayar RM1.76 bilion daripada jumlah cukai lebihan dipertikai (tahun 2013-2018) sebanyak RM5.42 bilion dengan pihak LHDN.

Tenang terus berjuang di peringkat mahkamah ke atas cukai lebihan tersebut. Jumlah RM1.76 bilion ini boleh dikembalikan kepada Tenaga, sekiranya mereka memenangi kes tersebut di Mahkamah Tinggi.

Kini, tarikh sebutan kes telah ditetapkan pada 27 Julai 2021.

b. Southern Power Generation Sdn Bhd (SPG)

Pada 19 Februari 2021, SPG yanng merupakan 70%-milik Tenaga berupaya membekal 1,440 MW tenaga daripada 2 combined cycle gas turbine (CCGT) yang terletak di Johor.

c. Vietnam Solar Market

Pada 4 Mac 2021, Tenaga membeli 39% ekuiti di dalam 5 rooftop solar plants yang berupaya menjana 21.6 MW tenaga daripada Sunseap Group.

8. P/E Ratio

Pada 6 April 2021, harga saham Tenaga adalah RM10.18.

Harga saham ini telah menurun lebih kurang 30% jika dibandingkan dengan harganya pada sekitar RM14 hingga RM16 seunit pada tahun 2016 sehingga tahun 2018.

Pada tahun 2016, Tenaga telah merekodkan RM7.4 bilion di dalam keuntungan bersih.

Pada tahun 2020, keuntungan bersihnya adalah sebanyak RM3.6 bilion, merosot hampir 50% jika dibandingkan dengan keuntungan bersihnya pada tahun 2016.

Pada 31 Julai 2016, harga Tenaga adalah RM14.74 sesaham dan merekodkan RM1.3055 di dalam Earnings Per Share (EPS).

Jadi, P/E Ratio bagi Tenaga pada tahun 2016 adalah 11.29.

P/E Ratio (31 Julai 2016):

= Harga Saham / EPS

= RM 14.74 / RM 1.3055

= 11.29

Pada tahun 2020, Tenaga merekodkan RM0.6306 di dalam EPS. Maka, P/E Ratio terkini bagi Tenaga adalah 16.14.

P/E Ratio (6 April 2020):

= Harga Saham / EPS

= RM 10.18 / RM 0.6306

= 16.14

Persoalannya adalah‘Adakah kejatuhan harga TNB satu diskaun atau pun satu refleksi kepada prestasi kewangan terkininya?’

9. P/B Ratio

Pada 6 April 2021, Tenaga mencatatkan RM9.80 di dalam aset bersih bagi setiap saham. Ia mempunyai P/B Ratio terkini sebanyak 1.04, lebih rendah berbanding nisbah puratanya untuk 10-tahun terkini.

P/B Ratio Terkini

= Harga Saham Terkini / Aset Bersih bagi Sesaham

= RM 10.18 / RM 9.80

= 1.04

10. Kadar Dividen

Pada tahun 2020, Tenaga telah mengisytiharkan 40.0 sen di dalam Ordinary Dividend Per Share (DPS). Maka, kadar dividen terkininya adalah 3.93% setahun.

Kadar Dividen Terkini:

= (DPS 12-Bulan Terkini / Harga Saham) x 100%

= (RM 0.40 / RM 10.18) x 100%

= 3.93%

Nota:

Tenaga juga telah mengisytiharkan 40.0 sen di dalam Special Dividend Per Share (DPS).

Pada kebiasaanya, ia diabaikan dalam perhitungan kadar dividen terkini kerana objektif kita sebagai pelabur adalah untuk menerima pendapatan dividen daripada saham secara berterusan.

Perbandingan kadar dividen terkini dengan kadar dividen lepas tidak diberikan kerana perbandingan ini adalah lebih bermakna jika sebuah syarikat telah mencapai peningkatan keuntungan bersih secara berterusan bagi tempoh 10 tahun.

Kesimpulan:

Secara kesimpulannya, kami mendapati:

Jadi, wajarkah kita melabur ke dalam saham Tenaga? Tepuk dada, tanyalah selera.

Ian Tai merupakan Content Producer yang telah menyumbang 500+ artikel mengenai pengurusan kewangan peribadi kepada laman-laman web kewangan terkemuka di Malaysia dan Singapura seperti KCLau.com, the Fifth Person, Value Invest Asia dan Small Cap Asia.

Nak Tahu Tenik Beli Saham Paling Senang Nak Ikut?

Kami faham, pembaca yang beginner mesti ada banyak soalan.Macam mana nak dapat pulangan atau untung dalam pasaran saham? Apa teknik yang boleh kita amalkan?

Kalau nak tahu, ada bermacam-macam teknik dalam dunia ni untuk tahu timing yang cantik sebelum nak beli saham.

Salah satu teknik yang senang, berkesan dan ramai peminatnya adalah teknik Buy On Breakout.

Ramai sifu-sifu saham yang kami kenal guna teknik ini.

Kalau nak belajar dan cuba sendiri, dapatkan eBook Rahsia Teknik Buy On Breakout -> https://thekapital.my/EbookBOB

✅ Nak tahu lebih mendalam tentang teknik Buy On Breakout beserta contoh-contoh?

✅ Nak tahu cara untuk bezakan di antara Breakout dan False Breakout?

✅ Pernah dengar Support and Resistance? Nak tahu step by step untuk tentukan Support and Resistance?

Don’t worry guys, kami akan terangkan dalam bahasa mudah.

Dapatkan eBook Rahsia Teknik Buy On Breakout -> https://thekapital.my/EbookBOB


Metaverse Akan Menjadi Norma Baharu? Syarikat Apa Yang Boleh Diperhatikan?

Kehadiran Metaverse ini akan mengubah kehidupan manusia di masa hadapan.

Pada pertengahan bulan Oktober 2021, pengasas platform media sosial yang dulunya dikenali sebagai Facebook, Mark Zuckerberg telah meletakkan masa depan syarikatnya dengan produk terbaru iaitu Metaverse.

Metaverse ini secara ringkasnya adalah sebuah dunia digital yang menggabungkan aspek seperti:-

Kesemua aspek di atas digabungkan dalam satu platform untuk manusia berinteraksi seperti dunia sebenar tetapi di alam maya.

Berkaitan

Apa Jadi Kalau Melabur Dalam NVIDIA Setiap Tahun Sejak 5 Tahun Lepas?

Aplikasi M+ Global Oleh Malacca Securities Membantu Pelabur Berjaya Di Pasaran Dunia

Rakuten Trade Lancar Khidmat Jual Beli Pecahan Saham AS Digital Sepenuhnya Pertama Malaysia

Kita seolah-olah masuk ke dunia lain dimana kita boleh dengar, lihat, rasa dan sentuh benda di alam maya.

Jika kita pernah menonton filem fiksyen Ready Player One, kehidupan di Metaverse hampir sama seperti filem tersebut dimana kita akan mempunyai avatar diri kita untuk menjalani kehidupan seharian di dunia Metaverse.

Tetapi bukan hanya untuk permainan video, Metaverse ini juga dilihat seolah menggantikan kehidupan realiti seperti pekerjaan, aktiviti bersosial dan pelancongan ke bulan juga bukan lagi sekadar mimpi.

Memang gila betul idea mat saleh ni, tetapi sebagai pelabur kita hendak mencari peluang dalam pembangunan dunia maya yang mungkin menggantikan kehidupan realiti kita tidak lama lagi.

Jadi, mari kita lihat syarikat-syarikat yang berpotensi untuk mendapat manfaat daripada Metaverse ini.

Syarikat Pembuatan Perisian Mendapat Manfaat Daripada Metaverse

Menurut laporan daripada Wall Street Journal di atas, antara syarikat perisian yang membekalkan hardware dan software kepada Metaverse adalah seperti:-

Daripada empat syarikat diatas, mari kita lihat dengan lebih terperinci untuk dua syarikat iaitu Unity Software dan Nvidia Corporation.

Unity Sofware Inc (NYSE:U)

Unity Software Inc terkenal sebagai antara pemain permainan video mobil dan syarikat ini mempunyai nilai pasaran sekitar  USD46.08 bilion.

Pendapatan syarikat ini untuk 6 bulan terkini sehingga Jun 2021 mencatatkan peningkatan sehingga 45% kepada USD508.3 juta.

Unity Software juga merupakan salah satu syarikat yang membekalkan perisian kepada kewujudan Metaverse akan datang ini.

Nvidia Corporation (NASDAQ: NVDA)

Nvidia pula terkenal sebagai pengeluar GPU utama dunia dan mempunyai nilai pasaran sekitar USD769.02 bilion.

Syarikat ini juga sebelum ini telah mendapat impak positif dengan perlombongan kripto serata dunia dan terkini, ianya juga antara penyumbang kepada perisan untuk menjayakan Metaverse.

Syarikat Permainan Video Juga Mendapat Manfaat Daripada Metaverse

Metaverse akan menjadikan seolah-olah kita hidup dalam video game. Antara pembuat video game yang dilihat mempunyai potensi dalam dunia Metaverse ini adalah syarikat Roblox Corporation dan juga Sea Limited.

Roblox Corporation (NYSE :RBLX)

Roblox Corporation merupakan syarikat permainan video yang mempunyai nilai pasaran sekitar USD44.29 Bilion dan harga sahamnya adalah sekitar USD77.00 seunit.

Dalam laporan Wall Street Journal, pihak Roblox menyatakan syarikat teknologi dan permainan video gergasi sedang membangunkan platform Metaverse mereka masing-masing dengan elemen yang tersendiri.

Sea Ltd (NYSE: SEA)

Sea Limited juga merupakan salah satu syarikat permainan video yang terkenal melalui platformnya iaitu Garena. Antara video game yang terkenal suatu ketika dulu adalah Freefire.

Syarikat ini mempunyai nilai pasaran sekitar USD189.99 billion dan nilai seunit sahamnya ketika artikel ini ditulis adalah sekitar USD344.00.

Syarikat ini bukan sahaja akan bermanfaat melalui permainan videonya, tetapi syarikat ini juga mungkin akan bermanfaat dengan platform e-commerce dan juga platform pembayaran atas talian mereka dalam Metaverse nanti.

Berikut antara perkongsian tentang syarikat yang mungkin anda sebagai pelabur boleh perhatikan dalam perkembangan dunia ke arah kehidupan alam maya di Metaverse ini.

Semua saham ini kebanyakannya adalah patuh syariah menurut aplikasi MIDF Invest.

Baca: Apa Yang Best Guna Platform MIDF Invest Ni?

Contoh diatas ini hanya bertujuan untuk pembelajaran sahaja, jangan pula anda beli tanpa membuat kajian.

Berhajat untuk kembangkan portfolio pelaburan ke pasaran global? Rugi korang yang tak mulakan langkah pertama beli saham-saham gergasi seperti Apple, Microsoft, Tesla, NVIDIA, AMD dan banyak lagi.  E-book ini akan menunjukkan step by step untuk melabur saham di US dan sangat sesuai untuk :-1. Nak cuba-cuba melabur saham global2. Nak buat duit ekstra dalam USD

*E-book ini tidak melibatkan dagangan Forex, Option, CFD, binary dan instrumen-instrumen lain yang tidak patuh syariah.

Miliki sekarang, RM77 sahaja. Kami yakin anda akan puas hati. Klik thekapital.my/DariMalaysiakeWallStreet


Pemegang Saham Utama Virgin Galactic, Syarikat Yang Terbang Ke Angkasa Lepas

Penulis merupakan salah seorang peminat pengasas Virgin Galactic. Siapa lagi pengasasnya kalau bukan Richard Branson. Beliau merupakan seorang yang mempunyai watak bersahaja dan mempunyai visi yang jelas dalam membangunkan perniagaannya.

Virgin Galactic Holdings Inc ialah sebuah syarikat aeroangkasa yang membangunkan kapal angkasa untuk perjalanan manusia dan pelancongan.

Virgin Galactic ditubuhkan pada tahun 2004 sebagai sebuah syarikat pelancongan ruang angkasa komersial pertama di dunia.

Berkaitan

Jenis-Jenis Dividen Yang Pelabur Saham Perlu Tahu

4 Sebab Harga Saham Genetec Disasar Naik Lebih 50% Oleh Pakar

Kenapa Pelabur Perlu Tahu Tentang Corporate Exercise?

Sumber: Virgin

Pada suatu ketika dahulu, orang ramai mungkin menganggap idea beliau sebagai sebuah idea yang tidak masuk akal. Namun, pada tahun ini jutawan tersebut telah menjadi jutawan pertama yang terbang ke angkasa lepas dengan menaiki kapal Virgin Galactic.

Turut bersama dalam misi angkasa lepas tersebut adalah dua juruterbang dan empat penumpang termasuk Branson.

Sebelum itu, Richard Branson dan Jeff Bezos berlumba sesama sendiri untuk menjadi hartawan pertama yang menerokai angkasa lepas.

Richard Branson bagaimanapun berjaya melengkapkan misi tersebut lebih awal berbanding Bezos.

Sumber: Berita Harian

Baca : Jutawan Branson capai impian ke angkasa lepas

Pemegang Utama Saham Virgin Galactic

Pemegang utama saham Virgin Galactic terdiri daripada orang dalam ataupun insiders dan juga pelabur institusi.

Mereka adalah Adam Bain, Michael A. Colglazier, Michael Patrick Moses, Virgin Investments Ltd, SCH Sponsor Corp, dan Vanguard Group Inc.

Top 3 Pemegang Saham Individu (Insider)

Adam Bain memiliki sebanyak 1.2 juta saham Virgin Galactic mewakili 0.47% daripada keseluruhan saham terapung syarikat tersebut. Adam merupakan pengarah bebas bagi Virgin Galactic.

Selain daripada Virgin Galactic, Adam Bain merupakan pengarah Social Capital Hedosophia Holdings Corporation dan fokus melabur dalam syarikat teknologi.

Tahukah anda Adam Bain pernah memegang jawatan ketua pegawai operasi (COO) Twitter Inc? Sebelum itu Bain telah bekerja selama 13 tahun di News Corporation tempat di mana beliau merupakan presiden Fox Audience Network.

Michael A. Colglaizer memiliki sejumlah 623,445 saham Virgin Galactic, mewakili 0.24% daripada jumlah saham terapung syarikat. Colglaizer yang menyertai syarikat itu pada 2020 merupakan ketua pegawai eksekutif(CEO) Virgin Galactic.

Pengalaman kerjaya Michael juga sama menarik seperti Adam Bain. Sebelum menyertai Virgin Galactic, Michael bekerja selama lebih tiga dekad dengan The Walt Disney Co. (DIS). Ketika di Disney beliau berkhidmat sebagai presiden dan pengarah urusan Disney Parks International dan sebelum itu sebagai presiden The Disneyland Resort di California Selatan.

Sumber: Virgin Galactic

Michael Patrick Moses memiliki sejumlah 409,000 saham Virgin Galactic, mewakili 0.16% daripada jumlah saham terapung syarikat itu. Beliau merupakan presiden dalam Virgin Galactic dan beliau bertanggungjawab dalam misi dan keselamatan penerokaan angkasa lepas.

Beliau bertanggungjawab untuk memastikan keselamatan dan kejayaan operasi ruang angkasa Virgin Galactic termasuk proses menghasilkan kenderaan angkasa, perancangan penerbangan, latihan angkasawan, dan operasi kru penerbangan.

Moses menyertai Virgin Galactic selepas menghabiskan lebih sedekad di Nasa.

Top 3 Institusi Yang Memegang Saham Virgin Galactic

Virgin Investments memiliki 46.3 juta saham Virgin Galactic, mewakili 18.0% daripada keseluruhan saham.

Syarikat itu membuat pelaburan bagi pihak pemilik tunggalnya iaitu Virgin Group Investment LLC. Ahli pengurusan tunggal Virgin Group Investments ialah Corvina Holdings Limited.

Pemegang saham tunggal Corvina Holdings Limited pula adalah Virgin Group Holdings.

Jutawan Richard Branson adalah pemegang saham tunggal bagi Virgin Group Holdings, yang mana ia terdiri daripada syarikat dari pelbagai sektor seperti pelancongan, penjagaan kesihatan, musik dan hiburan, telekomunikasi dan media, servis kewangan, dan angkasa lepas.

SCH Sponsor memiliki 23.8 juta saham Virgin Galactic, mewakili 9.2% daripada keseluruhan saham. SCH adalah syarikat yang membuat pelaburan bagi pihak 2 pelabur iaitu Chamath Palihapitiya; pengerusi Virgin Galactic dan Ian Osborne.

Meskipun Chamath Palihapitiya telah menjual kesemua pegangan persendirian beliau dalam Virgin, beliau masih secara tidak langsung memiliki saham Virgin Galactic bersama Osborne melalui SCH Sponsor.

Vanguard Group memiliki 13.7 juta saham Virgin Galactic mewakili 5.3% daripada keseluruhan saham. Vanguard Group adalah syarikat pengurusan dana ETF dan mutual fund.

Aset global di bawah pengurusannya bernilai kira-kira USD7.2 trilion. Salah satu dana Vanguard yang memegang saham Virgin Galactic adalah Vanguard Russell 1000 Growth ETF.

Status Syariah Virgin Galactic

Anda mungkin tertanya-tanya adakah saham Virgin Galactic patuh syariah. Menurut Islamicly, saham Virgin Galactic adalah berstatus syariah.

Sumber: Islamicly

Jadi, apa pandangan anda tentang syarikat Virgin Galactic ini?

Berhajat untuk kembangkan portfolio pelaburan ke pasaran global? Rugi korang yang tak mulakan langkah pertama beli saham-saham gergasi seperti Apple, Microsoft, Tesla, NVIDIA, AMD dan banyak lagi.  E-book ini akan menunjukkan step by step untuk melabur saham di US dan sangat sesuai untuk :-1. Nak cuba-cuba melabur saham global2. Nak buat duit ekstra dalam USD

*E-book ini tidak melibatkan dagangan Forex, Option, CFD, binary dan instrumen-instrumen lain yang tidak patuh syariah.

Miliki sekarang, RM77 sahaja. Kami yakin anda akan puas hati. Klik thekapital.my/DariMalaysiakeWallStreet


Kenali 3 Saham Global Patuh Syariah Dalam Industri Makanan Dan Minuman

Industri makanan dan minuman merupakan salah satu industri terpenting selain industri utiliti. Kedua-dua industri ini melengkapi keperluan asas bagi kehidupan harian manusia sejagat. Tidak kiralah ekonomi naik atau merosot, semua orang masih perlu makan dan minum.

Baca: 5 Industri Kalis Gawat

Jika di Bursa Malaysia terdapat beberapa syarikat daripada industri makanan yang tersenarai, di pasaran global juga tidak kurangnya. Antara contoh saham syarikat daripada industri food & beverage (F&B) di pasaran tempatan adalah seperti Nestle, F&N, Farm Fresh Berhad, Hup Seng, Power Root Berhad dan banyak lagi.

Berkaitan

Apa Jadi Kalau Melabur Dalam NVIDIA Setiap Tahun Sejak 5 Tahun Lepas?

Aplikasi M+ Global Oleh Malacca Securities Membantu Pelabur Berjaya Di Pasaran Dunia

Rakuten Trade Lancar Khidmat Jual Beli Pecahan Saham AS Digital Sepenuhnya Pertama Malaysia

Jika anda adalah seorang pelabur saham yang mencari saham defensif, anda mungkin akan mempertimbangkan saham daripada industri makanan & minuman.

Dalam artikel kali ini kami ingin bawakan anda untuk mengenali contoh saham-saham global dalam industri makanan.

3 Contoh Saham Global Dalam Industri Makanan & Minuman

1. Farmer Brothers Company (NASDAQ:FARM)

Pernah dengar nama syarikat Farmer Brothers? Sejarah Farmer Brothers bermula pada tahun 1912 apabila seorang anak muda Bernama Roy E. Farmer pada ketika itu bertindak untuk membuka perniagaan kopinya.

Beliau mempunyai cita-cita yang besar namun beliau juga tidak mempunyai wang yang banyak untuk memulakan perniagaan. Tanpa berputus asa, beliau bermula dengan berniaga di belakang kedai basikal milik abangnya.

Kini Farmer Brothers mempunyai 1,600 orang pekerja di seluruh Amerika. Jenama utama syarikat termasuklah Farmer Brothers, Artisan Collection by Farmer Brothers, Superior, Metropolitan, Cain’s, McGarvey, dan China Mist.

Syarikat ini mempunyai kepakaran dalam menghasilkan dan mengedarkan kopi, teh, serta lebih 300 produk kulinari.

Perolehan bagi suku yang berakhir Mac 2022 dicatatkan pada USD119.4 juta. Kos operasi yang tinggi iaitu pada USD123.34 juta telah menyebabkan syarikat mengalami kerugian. Kerugian pendapatan bersih selepas cukai yang direkodkan adalah USD4.04 juta bagi suku tersebut.

Jika melihat dari sudut fundamental, syarikat ini tidak mempunyai prestasi yang baik kerana telah mencatatkan kerugian sejak tahun 2018.

Status syariah saham Farmer Brothers Company

Berdasarkan trading platform CGS-CIMB, saham FARM adalah patuh syariah. Harga seunit saham FARM setakat 20 Mei 2022 ialah USD5.12.

2. Mondelez International (NASDAQ:MDLZ)

Mondelez International memperkasakan orang ramai untuk menikmati snek yang tepat di lebih 150 buah negara di seluruh dunia. Syarikat ini menerajui pasaran snek dengan jenama global seperti biskut Oreo, belVita, Cadbury Dairy Milk, Milka, coklat Toblerone, gula-gula Sour Patch Kids, dan gula-gula getah Trident.

Mondelez International merupakan salah satu syarikat snek terbesar dunia dengan hasil bersih global USD25.9 bilion dan pendapatan bersih USD3.4 bilion pada tahun 2018. Mereka menghasilkan dan menjual makanan ringan termasuk biskut, coklat, gula-gula, gula-gula getah dan banyak lagi.

Pernah nampak jenama-jenama di bawah?

Produk-produk di atas hanyalah sebahagian daripada produk yang dikeluarkan Mondelez. Produk mereka dipasarkan di lebih 150 buah negara.

Meskipun harga makanan naik mendadak sejak kebelakangan ini, menurut Mondelez International harga Cadbury, biskut akan dipastikan kekal mampu milik.

Mondelez International berjaya merekodkan peningkatan perolehan sebanyak 7% kepada USD7.76 bilion. Walaubagaimanapun, pendapatan bersih menyusut 11% kepada USD855 juta.

Status syariah saham Mondelez International

Berdasarkan trading platform CGS-CIMB, saham MDLZ adalah patuh syariah.

Harga seunit saham MDLZ setakat 20 Mei 2022 ialah USD61.19.

3. J & J Snack Foods Corporation (NASDAQ:JJSF)

J&J Snack Foods Corporation adalah pengeluar dan pengedar makanan ringan dan minuman sejuk beku. Portfolio produk JJSF termasuk pretzel lembut, minuman sejuk beku, hidangan jus sejuk beku, sandwic, burrito, churros, pai buah, biskut serta snek-snek lain.

Ia mempunyai kira-kira 20 fasiliti pembuatan dan mampu menjana lebih daripada USD1 bilion bagi jumlah perolehan tahunan. Untuk pengetahuan anda, syarikat ini mempunyai sejarah pertumbuhan jualan dan prestasi kewangan yang kukuh.

Jualan bersih bagi suku kedua telah merekodkan kenaikan 10% kepada USD281.5 juta. Ada beberapa

J&J Snack Foods mengumumkan agihan dividen sebanyak USD0.633 sen sesaham bagi suku tahunan yang berakhir pada 22 Mac 2022. Dividen ini telah dibayar kepada pemegang saham pada 12 April 2022 yang lalu.

Status syariah saham J&J Snack Foods Corporation

Berdasarkan trading platform CGS-CIMB, saham JJSF adalah patuh syariah. Harga seunit saham JJSF setakat 20 Mei 2022 ialah USD123.03.

Baca juga:

Nak Kejar Saham Wall Street Yang Bakal Naik?

Baru  mula melabur dalam pasaran US?

Tak tahu nak pilih saham yang baik di pasaran US?

Selalu terlepas beli saham yang dah meroket?

Kami tahu kebanyakan buku-buku saham global yang dijual di pasaran adalah dalam Bahasa Inggeris dan susah nak difahami…

Jangan risau…

Demi followers yang disayangi, kami hasilkan e-book yang senang faham dalam Bahasa Melayu.

Dalam e-book ini, anda akan belajar:

1. Apa Itu Leader & Laggard

2. Mengapa Perlu Mengenal Pasti Leader & Laggard

3. Cara Mengenal Pasti Kaunter Leader & Laggard

4. Contoh Perbandingan Leader & Laggard Saham Wall Street

5. Senarai 10 Sektor Saham di Wall Street

6. 100 Contoh Saham Leader & Laggard Wall Street

Bila dah ada ilmu tentang Leader & Laggard, kita dah tak perlu pening nak kejar saham.

E-book ini sangat sesuai bagi yang serius nak buat duit USD melalui pasaran saham Wall Street.

Dapatkannya eBook Leaders and Laggards Wall Street sekarang -> https://thekapital.my/leaderslaggards-wallstreet


Ambil Tahu 11 Perkara Ini Sebelum Nak Melabur Saham Scientex Berhad (Edisi: 2020)

Scientex Berhad (Scientx) (KLSE: 4731) merupakan sebuah syarikat yang tersenarai di papan utama Bursa Malaysia. Syarikat ini menjana pendapatannya daripada dua jenis perniagaan. Pertama, Scientex merupakan salah sebuah pengeluar produk-produk plastic packaging yang terbesar di Malaysia. Kedua, syarikat ini juga merupakan sebuah pemaju hartanah yang terkenal di Johor dan Melaka.

Nilai pasaran Scientex yang terkini telah mencecah lebih daripada RM6.0 bilion. Ini merupakan  satu peningkatan yang berterusan untuk tempoh masa panjang. Mari kita lihat 11 perkara ini sebelum nak melabur dalam saham Scientex.

1.  Segmen 1 – Plastic Packaging

Segmen ini telah merekodkan pertumbuhan perolehan CAGR sebanyak 16.7% sejak 10 tahun yang lepas, meningkat daripada RM545.0 juta pada tahun 2010 kepada RM2.55 bilion pada tahun 2020. Pertumbuhan ini berpunca daripada peningkatan kapasiti yang berterusan dari usaha-usaha syarikat untuk mengembangkan operasinya secara organik di Malaysia, Vietnam dan Amerika Syarikat dan juga pelaburannya ke dalam syarikat-syarikat seperti berikut:

Berkaitan

Jenis-Jenis Dividen Yang Pelabur Saham Perlu Tahu

4 Sebab Harga Saham Genetec Disasar Naik Lebih 50% Oleh Pakar

Kenapa Pelabur Perlu Tahu Tentang Corporate Exercise?

Nota: Daibochi beli 100% Mega pada harga RM125.0 juta. Maka, Mega secara tidak langsung telah menjadi sebuah syarikat subsidiary bagi Scientex.

Scientex kini beroperasi dengan 19 buah tapak pembuatan di Malaysia, Vietnam, Myanmar dan Amerika Syarikat yang berupaya menghasilkan pelbagai jenis produk seperti plain film, stretch film, barrier film, BOPP film, printed film, shrink film, general film, BOPP film, wicketed bags dan sebagainya.

2. Segmen 2 – Pemaju Hartanah

Untuk segmen ini pula, Scientex telah mencapai peningkatan perolehan CAGR sebanyak 20.5% sejak 10 tahun yang lepas, meningkat daripada RM149.8 juta pada tahun 2010 kepada RM967.5 juta pada tahun 2020. Bermula pada tahun 1995 di Pasir Gudang, Johor; Scientex kini sedang mengusahakan 23 projek pembinaan hartanah di Johor, Melaka, Negeri Sembilan, Perak, Pulau Pinang dan Selangor.

3. Keputusan Kewangan 10 Tahun Terkini

Secara keseluruhanya, Scientex telah merekodkan peningkatan perolehan CAGR sebanyak 17.6% dan 20.5% untuk keuntungan bersih sejak 10 tahun yang lalu. Ia telah meningkatkan perolehan keseluruhannya daripada RM694.8 juta pada tahun 2010 kepada RM3.52 bilion pada tahun 2020.

Oleh demikian, keuntungan bersihnya telah meningkat daripada RM60.3 juta pada tahun 2010 kepada RM390.1 juta pada tahun 2020.

4. Pengurusan Aliran Tunai

Pada tahun 2011 sehingga tahun2020, Scientex telah berjaya menjana aliran tunai operasi sebanyak RM3.17 bilion , RM254.7 juta untuk pengeluaran ekuiti bersih, dan RM283.6 untuk pemimjaman bersih hutang jangka masa panjang. Daripada jumlah ini, Scientex telah membayar sejumlah:

– RM1.29 bilion untuk pembelian hartanah untuk dimajukan

– RM968.0 juta untuk pembelian bersih property, plant & equipment (PP&E)

– RM767.0 juta untuk pelaburan ke dalam syarikat-syarikat subsidiary

– RM132.4 juta untuk kos faedah (finance costs)

– RM592.7 juta untuk pemberian dividen kepada pemegang sahamnya

Scientex telah berjaya meningkatkan baki tunainya daripada RM23.2 juta pada tahun 2010 kepada  RM413.2 juta pada tahun 2020. Terbukti bahawa Scientex merupakan syarikat yang berupaya untuk meningkatkan penjanaan aliran tunai operasinya dan telah memilih untuk melaburkan kebanyakannya bagi mengembangkan lagi perniagaan plastic packaging dan pembinaan hartanah dalam masa tersebut.

5. Kedudukan Kewangan Terkini

Pada tahun 2020, Scientex telah mencatatkan sebanyak RM491.6 juta dalam liabiliti bukan semasa dan RM2.56 bilion dalam ekuiti pemegang saham. Maka, nisbah hutang terkini bagi Scientex ialah 19.2%. Pada masa tersebut, ianya telah merekodkan RM1.82 bilion dalam aset semasa dan RM1.35 bilion dalam liabiliti semasa.

Oleh itu, ia mempunyai nisbah semasa terkini sebanyak 1.35.

6. Pelan Pertumbuhan – Plastic Packaging

Scientex berniat untuk membelanjakan sebanyak RM400 juta untuk capital expenditure (CAPEX) bagi 3 tahun yang akan datang. Pelaburan ini termasuklah:

– 1 co-extrusion stretch cast line  (bagi menghasilkan 67-layer stretch film dengan ciri-ciri teknologi nano.)

– 2 extrusion machines

– 2 CPP cast machines

– 3 printing machines

– 16 converting machines

Daripada laporan tahunan Scientex tahun 2020, mesin-mesin tersebut dijangka mula beroperasi pada tahun kewangan 2021 atau awal tahun kewangan 2022.

7. Pelan Pertumbuhan – Pemaju Hartanah

Pada tahun 2020, Scientex telah menambah pembelian tanah untuk dimajukannya dengan membuat pembelian seperti berikut:

Kini, Scientex bercadang untuk melancarkan projek hartanah baru yang bernilai RM1.6 bilion pada tahun 2021, hampir dua kali ganda daripada pelancaran hartanah pada tahun 2020 yang bernilai RM885.2 juta .

8. Pengeluaran Saham Bonus

Pada 18 November 2020, Scientex telah mengumumkan rancangannya untuk mengeluarkan sebanyak 2 bonus saham kepada pemegang saham sedia ada dan bagi setiap 5 saham yang dimiliki, pemegang saham akan menerima 1 warrant Scientex secara percuma.

Jika rancangan  ini diterima, pengeluaran saham bonus dan warrant Scientex akan dilaksanakan pada awal tahun 2021.

9. P/E Ratio

Pada 20 November 2020, harga saham Scientex ialah RM11.90 seunit. Jadi, P/E Ratio terkini ialah 13.30 jika dibandingkan dengan EPS-nya bagi 12 bulan terkini sebanyak 13.98 sen. Kalau kita bandingkan dengan P/E Ratio untuk tahun-tahun yang lalu (2011 sehingga 2020), P/E Ratio terkini adalah lebih tinggi daripada purata dalam 10 tahun tersebut.

P/E Ratio Terkini

= Harga Saham Terkini / EPS 12 Bulan Terkini

= RM11.90 / RM0.757

= 15.72

10. P/B Ratio

Pada tahun 2020, Scientex telah merekodkan sebanyak RM4.97 di dalam aset bersih bagi sesaham. Jadi, P/B Ratio-nya terkini adalah 2.39. Kalau kita bandingkan  dengan P/B Rationya untuk tahun-tahun yang lepas (2011 – 2020), ianya adalah lebih tinggi daripada purata untuk  10 tahun yang lepas.

P/B Ratio Terkini

= Harga Saham Terkini / Aset Bersih bagi Sesaham

= RM 11.90 / RM 4.97

= 2.39

11. Kadar Dividen

Pada 2020, Scientex telah membayar 23.0 sen dalam Dividend Per Share (DPS) kepada pemegang sahamnya. Kadar dividen terkini untuk Scientex ialah 1.93%. Jika dibandingkan dengan kadar dividen untuk tahun-tahun yang lepas (2011 sehingga 2020), ianya lebih rendah daripada nilai puratanya sebanyak 3.38% sejak 10 tahun tersebut.

Kadar Dividen Terkini

= (Dividen Terkini / Harga Saham Terkini) x 100%

= (RM 0.23 / RM 11.90) x 100%

= 1.93%

Kesimpulan:

Kesimpulanya

Jadi, wajarkah anda melabur ke dalam saham Scientex? Tepuk dada, tanyalah selera.

Ian Tai merupakan Content Producer yang telah menyumbang 500+ artikel mengenai pengurusan kewangan peribadi kepada laman-laman web kewangan terkemuka di Malaysia dan Singapura seperti KCLau.com, the Fifth Person, Value Invest Asia dan Small Cap Asia.

Nak Tahu Teknik Beli Saham Paling Senang Nak Ikut?

Kami faham, pembaca yang beginner mesti ada banyak soalan.

Macam mana nak dapat pulangan atau untung dalam pasaran saham? Apa teknik yang boleh kita amalkan?

Kalau nak tahu, ada bermacam-macam teknik dalam dunia ni untuk tahu timing yang cantik sebelum nak beli saham.

Salah satu teknik yang senang, berkesan dan ramai peminatnya adalah teknik Buy On Breakout.

Ramai sifu-sifu saham yang kami kenal guna teknik ini.

Kalau nak belajar dan cuba sendiri, dapatkan eBook Rahsia Teknik Buy On Breakout -> https://thekapital.my/EbookBOB

✅ Nak tahu lebih mendalam tentang teknik Buy On Breakout beserta contoh-contoh?✅ Nak tahu cara untuk bezakan di antara Breakout dan False Breakout?✅ Pernah dengar Support and Resistance? Nak tahu step by step untuk tentukan Support and Resistance?

Don’t worry guys, kami akan terangkan dalam bahasa mudah.

Dapatkan eBook Rahsia Teknik Buy On Breakout


Ambil Tahu 10 Perkara Ini Sebelum Nak Melabur Saham KPJ (Edisi: 2020)

KPJ Healthcare Berhad (KLSE: 5878) (KPJ) adalah  salah sebuah pusat perubatan  terbesar di Malaysia. Kini, KPJ beroperasi dengan 32 buah hospital (28 buah di Malaysia; 2 buah Indonesia; sebuah di Thailand; dan sebuah lagi di Bangladesh). KPJ memiliki sebanyak 37% pegangan di dalam Al-Aqar Healthcare REIT, iaitu sebuah REIT bertemakan perubatan yang tersenarai di Bursa Malaysia. Kini, nilai pasaran KPJ adalah sebanyak RM4.4 bilion .

Mari kita lihat 10 perkara ini sebelum nak melabur di dalam saham KPJ:

1. Statistik Operasi

Jumlah rawatan pesakit (inpatient dan outpatient) oleh KPJ telah meningkat  daripada 2.2 juta orang pada tahun 2009 kepada  3.2 juta orang pada tahun 2019. Peningkatan ini seiring dengan peningkatan daripada segi rangkaian hospital, jumlah katil beroperasi dan pasukan perunding perubatan oleh KPJ untuk tempoh masa 10 tahun terkini.

Berkaitan

Jenis-Jenis Dividen Yang Pelabur Saham Perlu Tahu

4 Sebab Harga Saham Genetec Disasar Naik Lebih 50% Oleh Pakar

Kenapa Pelabur Perlu Tahu Tentang Corporate Exercise?

2. Keputusan Kewangan 10 Tahun Terkini

KPJ telah mencapai peningkatan jualan CAGR sebanyak 9.5% dan 6.7% untuk keuntungan bersih untuk 10 tahun terkini. Perolehan syarikat telah meningkat daripada RM1.46 juta pada tahun  2009 kepada RM3.60 juta pada tahun 2019. Kenaikan ini disebabkan oleh peningkatan kapasiti operasi yang telah diterangkan di atas.

Keuntungan bersih KPJ telah meningkat daripada RM110.9 juta pada tahun 2009 kepada RM211.4 juta pada tahun 2019.

3. Pengurusan Aliran Tunai

Dari tahun 2010 sehingga tahun 2019, KPJ telah menjana RM2.96 bilion aliran tunai operasi dan RM373.6 juta pendapatan dividen dan faedah. Selain itu, KPJ telah menjana sebanyak  RM1.62 bilion daripada pengeluaran ekuiti dan hutang jangka masa panjang untuk 10 tahun terkini. Daripada jumlah itu, KPJ telah membayar:

– RM548.1 juta untuk kos faedah.

– RM3.14 bilion untuk pembelian bersih property, plant & equipment (PPE).

– RM168.7 juta untuk  pelaburan bersih ke dalam anak-anak syarikat.

– RM234.2 juta untuk  pelaburan bersih ke dalam hartanah-hartanah pelaburan.

– RM670.0 juta untuk dividen kepada pemegang saham.

Oleh itu, baki tunai KPJ telah meningkat daripada RM142.2 juta pada tahun 2009 kepada RM268.4 juta pada tahun 2019. Terbukti bahawa KPJ merupakan sebuah syarikat yang mampu menjana aliran tunai operasi yang positif secara berterusan dan menggunakannya untuk meningkatkan kapasiti operasinya seperti diterangkan di atas.

4. Kedudukan Kewangan Terkini

Pada Q3 2020, KPJ telah merekodkan RM2.56 bilion di dalam liabiliti bukan semasa dan sebanyak RM1.94 bilion di dalam ekuiti pemegang saham. Maka, nisbah hutang KPJ yang terkini adalah 131.77%. Pada masa tersebut, KPJ telah merekodkan RM1.18 bilion di dalam aset bersih dan RM1.31 bilion di dalam liabiliti semasa.Oleh itu, nisbah semasa terkini KPJ adalah sebanyak 0.90.

5. Keputusan Kewangan 12 Bulan Terkini

Pada Q2 2020, KPJ telah merekodkan perolehan dan keuntungan bersih yang rendah. Ini disebabkan oleh pengurangan jumlah rawatan pada suku ini yang disebabkan oleh perlaksanaan Perintah Kawalan Pergerakan (PKP).

Secara keseluruhannya, untuk 12 bulan terkini, KPJ telah mencatatkan RM3.31 bilion di dalam perolehan. Daripada jumlah tersebut, ia telah menjana RM169.2 juta di dalam keuntungan bersih atau pun 3.96 sen di dalam Earnings Per Share (EPS).

6. Penjualan PT KPJ Medica pada Harga RM28 Juta

Pada 21 Oktober 2020, KPJ telah menyelesaikan penjualan sebanyak 80% pegangan saham di dalam PT Khidmat Perawatan Jasa Medika (PT KPJ Medica) kepada Encik Irfan Jasri dan Cik Annie Trisusilo pada harga IDR96 bilion (RM28 juta). Dengan itu, jumlah hospital KPJ di Indonesia berkurang daripada 2 buah kepada 1 buah.

7. Pelan Pertumbuhan

Pada tahun 2019, KPJ telah membuka 3 buah hospital baru seperti berikut:

a. KPJ Bandar Dato’ Onn (Februari 2019)

b.KPJ Batu Pahat (Oktober 2019)c. KPJ Miri (Disember 2019)

Dengan ini, KPJ mempunyai 28 buah hospital di Malaysia pada tahun 2019. Terkini, ia berniat untuk membina 4 buah hospital baru yang akan memuatkan sebanyak 250 katil yang dijangka memulakan operasi pada tahun 2023.

8. P/E Ratio

Pada 10 Disember 2020, harga saham KPJ adalah RM1.03 seunit. Maka, P/E Ratio terkini adalah 26.01 jika dibandingkan dengan EPS-nya untuk 12 bulan terkini sebanyak 3.96 sen. Nilai  EPS pada tahun 2019 pula adalah  sebanyak 4.95 sen, P/E Ratio KPJ adalah 20.81. Jika kita membandingkan dengan P/E Ratio lalu (2010 sehingga 2019), nilai nisbah yang terkini adalah lebih rendah daripada nilai purata untuk  10 tahun terkini.

P/E Ratio Terkini (12 Bulan EPS)

= Harga Saham Terkini / EPS 12 Bulan Terkini

= RM 1.03 / RM 0.0396

= 26.01

P/E Ratio Terkini (2019 EPS)

= RM 1.03 / RM 0.0495

= 20.81

9. P/B Ratio

Pada Q3 2020, KPJ telah merekodkan sebanyak RM0.44 di dalam aset bersih bagi sesaham. Maka, P/B Ratio-nya terkini adalah 2.34. Jika kita membandingkanya dengan P/B Ratio untuk tahun-tahun yang lepas (2010 sehingga 2019), nisbah yang terkini adalah lebih rendah daripada nisbah purata-nya untuk tempoh 10 tahun terkini.

P/B Ratio Terkini

= Harga Saham Terkini / Aset Bersih bagi Sesaham

= RM 1.03 / RM 0.44

= 2.34

10. Kadar Dividen

Pada tahun 2020, KPJ telah mengumumkan pembayaran dividen sebanyak 1.70 sen di dalam dividends per share (DPS). Maka, kadar dividennya terkini adalah 1.65% setahun. Jika ia dibandingkan dengan kadar dividen untuk tahun-tahun yang lepas (2010 sehingga 2019), nilai dividen yang terkini  adalah lebih rendah daripada nilai puratanya sebanyak 1.74% bagi tempoh 10 tahun terkini.

Kadar Dividen Terkini

= (Dividen Terkini / Harga Saham Terkini) x 100%

= (RM 0.017 / RM 1.03) x 100%

= 1.65%

Kesimpulan:

Kesimpulannya

Jadi, wajarkah kamu melabur di dalam saham KPJ? Tepuk dada, tanyalah selera.

Ian Tai merupakan Content Producer yang telah menyumbang 500+ artikel mengenai pengurusan kewangan peribadi kepada laman-laman web kewangan terkemuka di Malaysia dan Singapura seperti KCLau.com, the Fifth Person, Value Invest Asia dan Small Cap Asia.

Tengok chart dah reti, tekan ‘buy’ dan ‘sell’ pun tahu tapi…saham yang kita pilih itu bagus ke?

Bila dah dapat rentak dalam dunia pelaburan saham ini, mesti kita bersemangat nak capai tujuan utama kita iaitu nak menggandakan duit pelaburan yang dilaburkan. Betul tak?

Kalau nak jadi pelabur dan pedagang yang bijak memilih saham berkualiti tinggi,mestilah kena pandai kuasai teknik Analisis Fundamental dan Analisis Teknikal.

Pernah dengar formula CANSLIM? Ala…formula popular yang pelabur serata dunia gunapakai. Formula best ini dicipta oleh pelabur tersohor dunia iaitu William J. O’Neil.

Best ke formula ni?Tak susah ke?

Nak tahu apa istimewa sangat formula ini?

Dapatkan eBook CANSLIM -> https://thekapital.my/Ebook-CANSLIM


Ambil Tahu 10 Perkara Ini Sebelum Nak Melabur Saham PPB (Edisi: 2021)

PPB Group Berhad (KLSE: 4065) (PPB) merupakan sebuah  syarikat pelaburan yang tersenarai di Bursa Malaysia.

Syarikat ini menumpukan pelaburannya di dalam bidang perladangan dan penapisan kelapa sawit, penghasilan oleochemical, biodiesel, specialty fats.

Syarikat ini juga terlibat dalam pembuatan bahan makanan seperti minyak masak, beras, tepung, dan gula.

Berkaitan

Jenis-Jenis Dividen Yang Pelabur Saham Perlu Tahu

4 Sebab Harga Saham Genetec Disasar Naik Lebih 50% Oleh Pakar

Kenapa Pelabur Perlu Tahu Tentang Corporate Exercise?

Nilai pasaran semasa syarikat PPB adalah sebanyak RM26.1.

Mari kita lihat 10 perkara ini sebelum melabur saham PPB:

1. PPB ialah Pemegang Saham Terbesar Wilmar International Ltd (Wilmar)

PPB mempunyai 18.48% pegangan saham dalam Wilmar. PBB merupakan di antara syarikat dalam bidang pertanian yang tersenarai terbesar di Asia dengan nilai pasaran bernilai USD34.8 bilion atau RM105.9 bilion.

Wilmar telah membina satu perniagaan model yang berintegrasi dan ia beroperasi dengan aset yang  disenaraikan seperti berikut:

Secara ringkasnya, prestasi kewangan untuk Wilmar dalam Ringgit Malaysia (RM) dan jumlah dividen diterima daripadanya adalah seperti berikut:

Buat masa ini, Wilmar meruupakan aset terbesar dan juga penyumbang keuntungan yang terbesar syarikat ini.

2. Segmen Beras dan Perniagaan Pertanian

Selain Wilmar, PPB juga menjana sebahagian besar daripada keuntungan bersihnya daripada segmen beras dan perniagaan pertanian. Segmen ini beroperasi dengan:

Segmen ini telah menyumbang RM213.0 juta dalam keuntungan sebelum cukai (PBT) pada tahun 2019 kepada PPB.

3. Perniagaan Lain-Lain PPB

PPB juga menjalani pelbagai jenis perniagaan seperti:

Sumbangan daripada segmen ini kepada PPB adalah kecil jika dibandingkan dengan Wilmar dan segmen beras dan perniagaan pertanian.

4. Keputusan Kewangan Keseluruhan (2011-2019)

Pada tahun 2011 sehingga tahun 2019, secara puratanya, PPB telah merekodkan sebanyak RM1 bilion dalam keuntungan bersih untuk setiap tahun.

Pada masa itu, PPB mencapai purata Return on Equity (ROE) sebanyak 5.68% setahun.

5. Pengurusan Aliran Tunai (2011-2019)

Pada tahun 2011 sehingga tahun 2019, PPB telah menjana sebanyak RM4.6 bilion dalam aliran tunai operasi, dividen dari associates (terutamanya daripada Wilmar) dan faedah daripada pelaburannya ke dalam instrument kewangan dan bank.

Daripada jumlah tersebut, PPB telah membayar:

– RM1.4 bilion untuk pembelian bersih property, plant, equipment, biological assets dan intangible assets.

– RM557.9 juta untuk pemulangan bersih hutang jangka panjang.

– RM2.8 bilion untuk pembayaran dividen kepada pemegang sahamnya.

PPB telah berjaya mengekalkan baki tunainya lebih daripada  RM1bilion di dalam masa 9 tahun tersebut.

Jadi, terbukti bahawa PPB merupakan sebuah syarikat yang berupaya untuk menjana aliran tunai secara positif daripada operasi dan pelaburannya dan ini membolehkannya membayar dividen yang konsisten pada masa tersebut kepada pemegang sahamnya.

6. Kedudukan Kewangan Terkini

Pada suku ketiga tahun 2020, PPB telah mencatatkan RM350.8 juta dalam liabiliti bukan semasa dan RM22.0 bilion dalam ekuiti pemegang saham.

Maka, nisbah hutang terkini bagi PPB adalah 1.59%. Pada masa tersebut, PPB telah mencatatkan RM3.07 bilion dalam aset bersih dan RM986.7 juta dalam liabiliti semasa. Jadi, nisbah semasa PPB terkini adalah 3.12.

7. Keputusan Kewangan 12 Bulan Terkini

Untuk tempoh 12 bulan lalu, PPB telah menjana RM1.29 bilion dalam keuntungan bersih atau 90.08 sen dalam earnings per share (EPS).

8. P/E Ratio

Pada 17 Februari 2021, harga seunit saham PPB ialah RM 18.36. Jadi, P/E Ratio terkini adalah 20.38 jika ia dibandingkan dengan EPS-nya bagi 12 bulan terkini sebanyak 90.08 sen.

Kalau kita bandingkan dengan P/E Ratio untuk tahun-tahun yang lepas (2011 – 2019), nilai nisbah terkini adalah berdekatan dengan daripada purata dalam 9 tahun tersebut.

P/E Ratio Terkini (12 Bulan EPS)

= Harga Saham Terkini / EPS 12 Bulan Terkini

= RM 18.36 / RM 0.9008

= 20.38

9. P/B Ratio

Pada suku ketiga tahun 2020, PPB telah merekod sebanyak RM15.48 di dalam aset bersih bagi sesaham. Maka, P/B Ratio PPB terkini adalah 1.19.

Jika kita membandingkan ia dengan P/B Ratio untuk tahun-tahun yang lepas (2011 – 2019), ia adalah lebih rendah daripada purata dalam 9 tahun tersebut.

P/B Ratio Terkini

= Harga Saham Terkini / Aset Bersih bagi Sesaham

= RM 18.36 / RM 15.48

= 1.19

10. Kadar Dividen

Pada tahun 2019, PPB telah mengumumkan bahawa ia akan membayar 31.0 sen di dalam dividends per share (DPS). Maka, kadar dividennya terkini adalah 1.69% setahun.

Jika ia dibandingkan dengan kadar dividen dengan tahun-tahun yang lepas (2011 – 2019), ia terletak di antara kadar dividen purata dan tertinggi pada masa tersebut.

Kadar Dividen Terkini

= (Dividen Terkini / Harga Saham Terkini) x 100%

= (RM 0.31 / RM 18.36) x 100%

= 1.69%

Kesimpulan:

Secara kesimpulan, kami mendapati:

Jadi, wajarkah anda melabur ke dalam saham PPB? Tepuk dada, tanyalah selera.

Ian Tai merupakan Content Producer yang telah menyumbang 500+ artikel mengenai pengurusan kewangan peribadi kepada laman-laman web kewangan terkemuka di Malaysia dan Singapura seperti KCLau.com, the Fifth Person, Value Invest Asia dan Small Cap Asia.

Nak Kejar Saham Yang Bakal Naik?

Masih ingat tak masa orang berebut-rebut beli saham TOPGLOV, saham-saham lain yang satu geng dengan dia (yang harga jauh lebih murah) pun tiba-tiba meroket naik jugak cuma lambat sikiiiit je. Adusss mesti ramai yang tertinggal keretapi kan? Tulah, kan dah melepasss!

Haa, itu contoh saham sektor glove. So, macam mana dengan saham dekat sektor lain?? Dekat mana nak carik senarai dia?

Jangan tertinggal keretapi lagi.

Jadi khusus untuk follower kami, memperkenalkan e-book Leaders and Laggards.

Kalau nak tahu rahsia satu kaunter jalan, kaunter lain pun ikut jalan sekali, dapatkan eBook Leaders and Laggards -> https://thekapital.my/eBookLeadersAndLaggards

Dalam e-book ini, anda akan belajar:

✅ Apa itu Leader?

✅ Apa itu Laggard?

✅ Cara nak kenal pasti saham Leader dan Laggard

✅ Contoh-contoh case study Leader naik dulu, Laggard naik kemudian

✅ Contoh case study yang tak jadi, Leader dah naik tapi Laggard tak naik-naik

✅ Contoh case study Leader turun dulu, Laggard turun kemudian

Bukan itu sahaja, turut dikongsikan senarai Leader dan Laggard bagi industri-industri sarung tangan (glove), penjagaan kesihatan (healthcare), pembinaan (construction), tenaga (oil & gas), teknologi dan banyak lagi.

Dapatkan eBook Leaders and Laggards -> https://thekapital.my/eBookLeadersAndLaggards


Bursa Malaysia Dibuka Tinggi, Didorong Keyakinan Pelabur

KUALA LUMPUR, 31 Julai (Bernama) — Bursa Malaysia mengalami balikan daripada penurunan baru-baru ini untuk dibuka tinggi pada Isnin, menjejaki kenaikan Wall Street dalam tempoh semalaman susulan peningkatan keyakinan pelabur, kata penganalisis.

Pada 9.10 pagi, FTSE Bursa Malaysia KLCI (FBM KLCI) meningkat 8.87 mata kepada 1,459.22 daripada 1,450.35 ketika ditutup pada Jumaat lepas.

Indeks utama itu dibuka 0.72 mata lebih tinggi kepada 1,451.07.

Berkaitan

Bursa Malaysia Dibuka Rendah Susulan Aktiviti Pengambilan Untung

Bursa Malaysia Teruskan Kenaikan Untuk Dibuka Tinggi

Bursa Malaysia Dibuka Tinggi, Jejaki Kenaikan Wall Street

Keseluruhan pasaran adalah positif apabila kaunter untung mengatasi kaunter rugi sebanyak 241 berbanding 129, manakala 286 kaunter tidak berubah, 1,648 kaunter tidak diniagakan dan 53 yang lain digantung.

Jumlah dagangan 365.66 juta unit bernilai RM112.85 juta.

Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata Wall Street ditutup lebih tinggi pada Jumaat lepas apabila indeks perbelanjaan penggunaan peribadi Amerika Syarikat (AS) mencatatkan data seperti yang dijangkakan, menunjukkan inflasi AS semakin reda.

Purata Indeks Dow Jones meningkat 176 mata manakala Nasdaq melonjak 266 mata apabila hasil 10 tahun AS susut di bawah paras empat peratus kepada 3.95 peratus.

Bagi FBM KLCI, beliau berkata indeks itu berada dalam keadaan baik dengan jangkaan pengumpulan berterusan saham mewah.

“Oleh itu, kami menjangkakan indeks berlegar dalam julat 1,445 hingga 1,455 hari ini,” katanya kepada Bernama.

Dalam kalangan saham wajaran tinggi, Maybank menambah lima sen kepada RM9.04; Petronas Chemicals naik tujuh sen kepada RM6.92; manakala IHH Healthcare dan Sime Darby masing-masing menokok enam sen kepada RM5.95 dan RM4.61.

Antara saham aktif, Hong Seng dan Tanco masing-masing tidak berubah pada 7.5 sen dan 56 sen, manakala Sarawak Consolidated, Leform dan Vinvest masing-masing naik setengah sen kepada 44 sen, 22 sen dan 7.56 sen.

Di papan indeks, Indeks FBM 70 meningkat 62.43 mata kepada 13,997.76; Indeks FBM Emas menambah 49.47 mata kepada 10,702.40; Indeks FBMT 100 menokok 50.98 mata kepada 10,392.16; Indeks FBM EMas Syariah naik 56.74 mata kepada 10,961.94 manakala Indeks FBM ACE turun 3.76 mata kepada 5,317.57.

Mengikut sektor, Indeks Perladangan menambah 60.68 mata kepada 7,210.79; Indeks Perkhidmatan Kewangan naik 55.30 mata kepada 16,235.11; Indeks Produk dan Perkhidmatan Perindustrian meningkat 0.65 mata kepada 168.16, dan Indeks Tenaga menokok 0.07 mata kepada 832.77.

— BERNAMA


Kuasai 3M Ini Jika Hendak Berjaya Dalam Pelaburan Saham

Masih tertanya-tanya kenapa diri kita belum lagi berjaya dalam pelaburan saham? Sedangkan orang lain yang masuk sekali dengan kita dalam pelaburan saham boleh berjaya? Kita mungkin sudah mempunyai ilmu tetapi mungkin masih kekurangan dalam beberapa aspek yang lain. Untuk berjaya dalam pasaran saham, kita bukan saja kena ada ilmu, tetapi mindset juga kena betul. Mari lihat 3M yang perlu ada dalam seorang pelabur jika hendak berjaya dalam pelaburan saham.

3M yang dimaksudkan ini adalah Mindset (cara pemikiran), Money Management (pengurusan wang) dan Method (kaedah pelaburan).

1. Mindset (Pemikiran)

Tidak kiralah hebat mana pun ilmu atau skill berdagang yang kita ada, satu perkara yang perlu kita mantapkan adalah mindset. Ramai yang mempunyai kelemahan di sini.

Berkaitan

Apa Itu PN16? Apa Bezanya Dengan PN17?

Tutorial Bergambar Mohon Saham IPO Guna CGS-CIMB iTrade (TERKINI)

Apa Sektor Terkini Pilihan Penganalisis?

Mindset yang betul harus ada ketika kita menceburi bidang pelaburan saham. Harus diingatkan bahawa pasaran saham bukanlah skim cepat kaya. Tiada instrumen pelaburan yang menjanjikan pelabur akan menjadi kaya dengan sekelip mata.

Jika anda pernah mendengarnya, maka itu adalah scam.

Rata-rata ramai pelabur baru yang berangan-angan ingin menjadi full-time trader. Tetapi perlu diingatkan bahawa kita memerlukan modal yang besar untuk menjadi seorang full-time trader. Setelah itu bila dah bercita-cita ingin menjadi full time trader, kenalah tahu di mana perlu kita minimakan kerugian atau Cut Loss jika harga saham telah melebihi paras yang kita sanggup rugi. Bila tak nak Cut Loss dan simpan saham tersebut dengan harapan harganya akan naik semula, tiba-tiba daripada seorang trader kini menjadi seorang investor pula.

Sekarang kita bercerita pula mengenai pelabur yang ingin menjadi long term investor. Nama pun sudah long term, maka saham yang dibeli sepatutnya disimpan untuk satu tempoh jangka masa yang panjang. Ini tidak, beli saham hari ini tetapi esoknya dah mengharapkan keuntungan. Percayalah, bila mindset dah betul, yang lain akan menjadi lebih mudah.

2. Money Management (Pengurusan Wang)

Sebagai seorang pelabur yang bijak, pengurusan wang amat penting bagi memastikan kita tidak kehilangan keseluruhan wang modal pelaburan. Jangan letakkan semua wang ke dalam satu saham sahaja. Pernah dengar pepatah yang berbunyi “Don’t put all your eggs in one basket”?

Jika diterjemahkan ke dalam Bahasa Melayu, ianya bermaksud jangan letakkan kesemua telur yang ada ke dalam satu bakul. Cuba bayangkan sekiranya kita meletakkan semua telur di dalam satu bakul dan secara tiba-tiba bakul tersebut jatuh. Maka tinggilah kebarangkalian untuk kesemua telur tersebut untuk pecah.

Sebaiknya kita bahagikan modal yang ada ke dalam beberapa saham berbeza daripada sektor yang berbeza.

Sebagai contoh kita ada RM10,000 sebagai modal pelaburan. Boleh gunakan wang tersebut dengan membeli 2 ke 4 saham daripada sektor yang berlainan. Sebagai contoh, kita ada sektor-sektor teknologi, penjagaan kesihatan, pembinaan, hartanah, pengangkutan & logistik, dan banyak lagi. Sekiranya modal pelaburan dipecahkan mengikut sektor yang berlainan, maka risiko untuk mengalami kerugian juga menjadi kecil.

3. Method (Kaedah)

Ianya bermaksud kaedah yang pelabur gunakan untuk mengkaji pergerakan harga, menentukan harga beli, cut loss, harga sasaran (target price) dan sebagainya.

Sebelum masuk ke dalam pasaran saham, kita kena tahu sebab kita beli sesuatu saham. Adakah kerana fundamentalnya baik? Atau pun telah muncul signal beli pada carta? Di antara kaedah-kaedah yang ada adalah seperti teknik Buy on Breakout dan Buy on Dip.

Tapi pastikan kita ada Trading Plan terlebih dahulu sebelum beli mana-mana saham. Kena ada Entry Price, Target Price dan Cut Loss.

Sekiranya kita gabungkan 3M ini, pastinya kita akan dapat bertahan lama dalam dunia pelaburan saham.

Tapi kenapa give up?

Sebab kita sibuk mencari rahsia, teknik, indikator dan terlalu cepat nak kaya.

Bila dah rugi, mulalah salahkan cikgu, mentor, sifu yang ajar kita.

Hidup ni tak perlu complicated sangat.Dan tak perlu pun tengok saham ni hari-hari. Cukup sebulan sekali.

Kami suka kongsikan kaedah Swing ini sebab:

Kami janji berbaloi……

>> Bawa kawan atau pasangan dan Daftar PERCUMA di Webinar Swing Trading Reloaded!


Adakah Pasaran Saham Global Sedang Melalui ‘Market Correction’?

Beberapa spekulasi menyatakan ‘market correction’ mungkin akan menghantui keadaan pasaran sepanjang bulan ini, dengan berlakunya kejatuhan yang tinggi pada index-index utama global.

Sektor teknologi mengalami kejatuhan teruk pada minggu ini yang telah menyebabkan index Nasdaq Composite jatuh hampir keparas 10,800.

Index S&P500 juga tidak terkecuali dan turun hampir keparas 3,300 sebelum ditutup diatas paras 3,400 pada Jumaat lalu. Walaubagaimanapun, sektor dalam index ini terutama dalam pengangkutan dan perhotelan nampaknya memberikan gambaran dalam fasa pemulihan setelah mengalami kejatuhan teruk pada bulan Mac yang lalu.

Berkaitan

Apa Jadi Kalau Melabur Dalam NVIDIA Setiap Tahun Sejak 5 Tahun Lepas?

Aplikasi M+ Global Oleh Malacca Securities Membantu Pelabur Berjaya Di Pasaran Dunia

Rakuten Trade Lancar Khidmat Jual Beli Pecahan Saham AS Digital Sepenuhnya Pertama Malaysia

Sebagai contoh, syarikat penerbangan Southwest Airlines (LUV) mula menampakan berlakunya ‘lower high’, yang mana ini memberikan andaian ‘bullish’ sedang menguasai pasaran. Tetapi ianya masih perlu memecah aras rintangan (resistance) yang terletak pada harga US$45.00.

Contoh bagi sektor perhotelan pula, Hilton Worldwide Holdings (HLT) mungkin telah pulih buat seketika kerana ianya telah mampu memecah aras rintangan US$90.00. Jika harga ini mampu dikekalkan dan melonjak terus keatas ianya mampu naik sehingga para US$100.

Sektor tenaga pula masih mengalami kemerosotan dan masih dalam tekanan (pressure) walaupun dengan adanya harapan vaksin bagi Covid-19 akan ditemui dalam beberapa waktu mendatang.

Sebagai contoh Exxon Mobil (XOM) masih menunjukan harga sahamnya membuat penurunan dari US$55 ke US$39 setakat Jumaat lalu. Aksi harga ini mungkin akan terus jatuh keparas terendah yang pernah dibuatnya ke US$31.23 pada Mac lalu.

Para pelabur institusi mula mengalihkan dana-dana dalam sektor tenaga fosil kepada sektor tenaga alternatif seperti tenaga suria yang mesra alam. Ini dapat dibuktikan dengan kenaikan harga saham-saham dalam sektor ini sepeti Solar Edge Technologies (SEDG) melonjak dari paras US$142 kepada lebih US$225 dalam tempoh 4 bulan dari bulan Mei yang lalu.

Walaupun harga semasa sahamnya turut mengalami kejatuhan, saham SEDG masih dalam trend ‘bullish’ selagi ianya tidak memecah paras support pada US$175. Harga semasa pada hari Jumaat yang lalu masih ditutup +3.5% dari 50-day moving average.

Baru-baru ini sektor perlombongan emas dikejutkan dengan pelaburan besar dari Warren Buffett dalam syarikat Barrick Gold (GOLD) lebih setengah billion US Dollar. Mungkin banyak yang hairan kenapa setelah Warren Buffett membuat pelaburan tersebut harga saham GOLD masih berliggar dibawah US$30.

Ini mungkin saja pasaran sedang membuat penilaian dengan impak yang sedang berlaku dalam sektor teknologi, perkembagan wabak Covid-19, kadar pengangguran serta kadar faedah dan sebagainya. Harga saham GOLD masih mencari hala tuju seterusnya dan ini biasa berlaku pada masa selepas krisis pasaran. Secara keseluruhan, saham GOLD masih menunjukan ‘bullish trend’ selagi harga tidak memecah paras US$25.50

Sektor teknologi masih lagi dalam ‘bullish uptrend’ walaupun Nasdaq mengalami kejatuhan pada akhir minggu ini. Melihat kembali kepada carta Nadsaq Composite diatas, aksi harga (price action) mampu berada diatas 50-day moving average sebanyak +4.0%. Ini menandakan pihak bull masih menguasai pasaran berbanding bearish.

Lagipun bila diteliti, nisbah put/call volume hanya 0.72 semasa pasaran mengalami kejatuhan. Manakala pada Jumaat lalu nisbah tersebut naik keparas 0.82, menunjukan kebimbangan/ketakutan (fear) dalam pasaran tidak begitu tinggi.

Saham-saham pilihan dalam sektor teknologi seperti Apple (AAPL) dan DocuSign (DOCU) masih menunjukan aksi harga bullish. Selagi harga dalam saham Apple kekal diatas US$110 dan DocuSign diatas $200, bull masih menguasainya.

Jika paras ini ‘dicerobohi’ pada minggu-minggu mendatang, kita harus membuat tindakan defensif dalam portfolio pelaburan untuk mengawal risiko.

Mukhriz Mangsor, ACSI, CFTe, MSTASumber: Quantdynamic

Kami menerima banyak pertanyaan tentang bagaimana nak terlibat dengan pasaran saham global. Malah banyak artikel percuma yang telah kami kongsikan antaranya:

Eh, banyak lagi lah.

Kami dulu juga hanya fokus melabur di pasaran saham Bursa Malaysia. Tetapi selepas mengambil kira risiko dan faktor-faktor lain, kami mengambil keputusan untuk tidak meletakkan 100% duit lebihan yang ada di pasaran saham Malaysia.

Selalu tengok harga saham Apple, Tesla, Google, NVIDIA duk naik dan ingin menjadi salah seorang daripada pemegang saham syarikat-syarikat terkemuka dunia ini?

Dah tak perlu risau dan susah-susah lagi! Kami akan kongsikan step by step cara untuk melabur saham di Wall Street.

Jangan lepaskan peluang ini! Mulakan langkah pertama anda untuk melabur dalam pasaran saham Wall Street!

Pra-Daftar sekarang di Pra-Daftar Masterclass Saham Wall Street


Hubungkait Antara Harga & Volume Yang Trader Perlu Tahu

Sudah menjadi kebiasaan sebagai seorang pelabur atau pedagang saham untuk membuka komputer riba atau telefon pintar dan memerhati carta harga saham supaya dapat memastikan pelaburan yang dibuat meraih keuntungan.

Apabila berbincang tentang carta harga saham, ianya sangatlah sinonim dan dekat dengan Technical Analysis berbanding Fundamental Analysis. Hal ini kerana untuk memerhati harga kaunter dengan baik, ilmu-ilmu seperti market phase, volume, candlestick, indicator dan lain-lain sememangnya sangat penting.

Dalam analisa teknikal sesebuah kaunter atau syarikat, terdapat satu teknik untuk seseorang pedagang gunakan agar dapat menyelesaikan pelbagai permasalahan semasa memerhati sesuatu kaunter. Teknik yang dikatakan ini adalah hubungkait antara harga saham dan volume belian saham tersebut.

Berkaitan

Saham-Saham Teknologi Sudah Bangkit Dari Tidur?

30 Minit Pertama IPO Oppstar Didagangkan. Apa Kata Carta?

Breakaway Gap, Breakout Yang Jarang Didengar

Persoalan yang sering kita tanya adalah seperti bilakah volume yang banyak diperlukan? Apakah waktu yang volume sedikit itu sesuatu yang biasa? Kebiasaannya juga ada juga yang mengatakan volume sedikit adalah sell signal.  Adakah hal itu benar? Sekiranya benar, apakah tindakan yang terbaik boleh diambil pada masa tersebut?

Hal ini kerana sebagai seorang yang berpengalaman dalam pelaburan saham, kita haruslah membuang segala harapan yang volume akan sentiasa banyak. Dalam waktu tertentu, volume juga akan jatuh dan bagaimana kita boleh menghubungkaitkan dengan harga untuk dapat gambaran lebih jelas supaya tidak menjadi Fear Of Missing Out (FOMO).

Teknik ini memungkinkan para trader mendapatkan hasil yang baik, tetapi dengan intonasi yang bahawasanya teknik lain bukanlah tidak penting, tetapi lebih kepada menjadi pelengkap kepada teknik hubungkait harga saham dan volume ini.

Secara asasnya, apa yang perlu ditanamkan dalam ingatan seorang trader adalah pergerakan harga akan berlaku mengikut bekalan dan permintaan (supply and demand). Sekiranya permintaan melebihi bekalan, maka harga akan meningkat dan begitu juga sebaliknya. Contohnya di Malaysia pada Hari Raya Aidilfitri, waktu apakah yang paling sesuai untuk membeli kuih raya dengan harga yang paling berbaloi? Semestinya pada malam pertama raya kerana ketika itu pastinya akan ada harga lelong yang sangat berbaloi untuk para pembeli membeli kuih raya tersebut. Kita perlu tahu pada waktu itu potongan harga yang dilakukan adalah kerana pada esok harinya kedai-kedai akan tutup untuk menyambut Hari Raya.

Fokus utama dalam contoh ini, kita akan lihat sekiranya kita membeli bukan pada malam raya, susah untuk dapatkan harga yang rendah kerana permintaan sebelum malam raya masih lagi tinggi. Sekiranya kita tidak beli, penjual masih lagi boleh menunggu pembeli yang lain.

Begitu juga dengan harga saham dan volume sentiasa akan ada perubahan kerana bekalan dan permintaan ini sering terjadi perubahan. Kenapa perubahan ini berlaku? Semua ini bergantung kepada emosi para pedagang dan pelabur pada waktu itu.

Sekiranya ekonomi ketika itu bagus dan keadaan sangat memberangsangkan dengan emosi para pedagang dan pelabur sedang bergembira mendapat bonus, gaji dan sebagainya. Emosi kegembiraan ini akan membuat para pelabur dan pedagang lebih cenderung untuk membeli daripada menjual.

Hal ini akan menyebabkan harga pasaran saham akan bergerak naik. Sebaliknya sekiranya seperti sekarang apabila datangnya pandemik Covid-19, banyak kerisauan yang berlaku seperti tidak dibenarkan pulang ke kampung, pergerakan dikawal dengan ketat, anak-anak tidak boleh hantar ke sekolah dan lain-lain sebab ini menyebabkan tekanan dan kegusaran. Ketika ini, tekanan ini akan menyebabkan kecenderungan pembelian akan berkurang.

Emosi pelabur dan pedagang akan terganggu dan perubahan bekalan dan permintaan juga terusik. Inilah permainan emosi yang memberi kesan kepada volume belian dan harga pasaran.

Pergerakan harga mempunyai tiga secara asasnya, uptrend, sideways dan downtrend. Dalam dunia bisnes atau perniagaan pula, fasa permulaan atau start up akan banyak menyentuh berkenaan produk apa yang sesuai untuk dijual, di mana tempat yang boleh dibuat jualan yang strategik, berapa ramai pekerja yang diperlukan dan lain-lain.

Selesai fasa tersebut, syarikat akan berkembang atau fasa ini dikenali sebagai fasa growth. Seterusnya bisnes itu sekiranya berjaya, ia akan berkembang dan masuk kepada fasa matured. Pada fasa ini, di mana semua orang sudah mengenali produk yang dijual. Contohnya seperti Facebook, Petronas, Telekom, Sime Darby dan lain-lain. Bisnes pada fasa ini masih lagi berkembang tetapi ruang perkembangannya sangat terhad.

Walaupun untung yang dapat mereka hasilkan banyak sehingga mungkin berjuta-juta, tetapi sekiranya mereka tidak dapat bersaing dengan persaing baru atau melakukan adaptasi dengan pergerakan tren terbaru, syarikat gergasi yang kita nyatakan tadi boleh juga menjunam dalam lembah kerugian.

Contoh yang pernah berlaku kepada jenama telefon bimbit yang popular suatu masa lalu, iaitu Nokia. Sekitar tahun 1990 boleh dikatakan di mana-mana dan sesiapa sahaja mempunyai telefon bimbit ini. Tetapi akibat tidak dapat mengikut tren terbaru dan gagal bersaing, mereka jatuh. Fasa inilah yang kita panggil declining.

Dengan penjelasan tentang fasa bisnes, kita perlu tahu hubungkait dunia perniagaan ini sangat dekat dengan dunia saham. Hal ini kerana saham juga adalah perniagaan. Contohnya, sektor semikonduktor ketika awal-awal fasa Perintah Kawalan Pergerakan (PKP) dilaksanakan.

Keperluan untuk bekerja dan belajar dari rumah menyebabkan rakyat tanpa mengira umur memerlukan telefon bimbit atau komputer riba. Permintaan yang meningkat menyebabkan minat belian juga akan meningkat. Akhirnya dengan minat belian yang mencanak itu akan memberi kesan yang baik kepada kenaikan harga saham.

Jumlah fasa dalam pasaran saham seperti yang kita pernah bincangkan terdapat 4 fasa. Accumulation, mark up, distribution dan mark down. Semasa fasa accumulation, pengumpulan akan berlaku apabila transaksi jual dan beli pada kadar yang sama. Ini juga bermakna kebanyakan trend yang berlaku pada fasa ini adalah sideways kerana bekalan dan permintaan berada pada kadar yang sama. Minat belian atau volume juga berada pada paras yang sedikit. Kenapa?

Hal ini kerana tiada pelabur atau pedagang yang tertarik dengan syarikat tersebut. Tiada catalyst atau news yang mampu menarik pedagang untuk melabur dalam syarikat tersebut. Contoh pada ketika ini, sektor minyak dan gas masih lagi tiada berita yang bagus. Jadinya tiada yang berminat untuk melabur dalam sektor tersebut. Tetapi tidaklah merupakan sesuatu yang aneh sekiranya kita dapati masih ada yang membeli saham pada fasa ini.

Kita seharusnya perlu peka akan laporan yang dikeluarkan daripada syarikat-syarikat ini. Mereka yang berada dalam syarikat akan tahu lebih awal tentang situasi semasa syarikat tersebut. Tindakan mereka seterusnya adalah membeli saham syarikat tersebut pada fasa ini. Perkara ini juga dipanggil sebagai share–buy–back seperti yang berlaku kepada syarikat Top Glove dan juga Tan Sri Dr Lim Wee Chai. Sebagai founder syarikat ini, beliau telah membeli saham Top Glove pada trend sedang menurun yakni downtrend. Sekarang kita dapat lihat semula saham sektor penjagaan kesihatan ini meningkat semula dan beliau dengan holding power dapat mengaut keuntungan.

Ramai yang kata, bila nak beli saham belilah saham pada trend sedang meningkat. Ramai juga yang kata bila hendak melabur perlu hebat dalam ilmu Technical Analysis dan Fundamental Analysis. Tetapi ramai lupa satu perkara yang penting juga di sebalik ilmu-ilmu tersebut iaitu holding power.

Bukanlah di sini saya nyatakan ilmu-ilmu itu semua tidak penting, tetapi berapa ramai yang dapat betul-betul bertahan dengan emosi yang berbolak-balik ketika pasaran dan carta saham merudum jatuh?

Kebijaksanaan memegang sesuatu saham bukan berada pada ilmu tetapi kepada keputusan seseorang trader yang bakal menentukan keuntungannya.

Nak Kejar Saham Yang Bakal Naik?

Masih ingat tak masa orang berebut-rebut beli saham TOPGLOV, saham-saham lain yang satu geng dengan dia (yang harga jauh lebih murah) pun tiba-tiba meroket naik jugak cuma lambat sikiiiit je. Adusss mesti ramai yang tertinggal keretapi kan? Tulah, kan dah melepasss!

Haa, itu contoh saham sektor glove. So, macam mana dengan saham dekat sektor lain?? Dekat mana nak carik senarai dia?

Jangan tertinggal keretapi lagi.

Jadi khusus untuk follower kami, memperkenalkan e-book Leaders and Laggards.

Kalau nak tahu rahsia satu kaunter jalan, kaunter lain pun ikut jalan sekali, miliki eBook Leaders and Laggards -> https://thekapital.my/eBookLeadersAndLaggards

Dalam e-book ini, anda akan belajar:

✅ Apa itu Leader?✅ Apa itu Laggard?✅ Cara nak kenal pasti saham Leader dan Laggard✅ Contoh-contoh case study Leader naik dulu, Laggard naik kemudian✅ Contoh case study yang tak jadi, Leader dah naik tapi Laggard tak naik-naik✅ Contoh case study Leader turun dulu, Laggard turun kemudian

Bukan itu sahaja, turut dikongsikan senarai Leader dan Laggard bagi industri-industri sarung tangan (glove), penjagaan kesihatan (healthcare), pembinaan (construction), tenaga (oil & gas), teknologi dan banyak lagi.

Miliki eBook Leaders and Laggards -> https://thekapital.my/eBookLeadersAndLaggards


Unit Tanco Holdings Peroleh Kontrak Kerja Infrastruktur Bernilai RM82.76 Juta

KUALA LUMPUR, 26 Julai (Bernama) — Anak syarikat milik penuh Tanco Holdings Bhd, Tanco Builders Sdn Bhd, memperoleh kontrak bernilai RM82.76 juta daripada Win Global Builder Sdn Bhd (WGBSB) bagi projek pembangunan Rumah Selangorku yang melibatkan kerja-kerja pembinaan bangunan utama dan infrastruktur.

Projek yang dibangunkan oleh WGBSB itu melibatkan kerja-kerja pembinaan bangunan utama dan infrastruktur bagi satu blok pangsapuri Rumah Selangorku yang terdiri daripada 400 unit, tadika, tempat letak kereta dan kemudahan lain seperti surau, pejabat pengurusan, dewan, kedai, kolam renang, bilik sampah dan pos pengawal.

“Tarikh permulaan kerja akan diputuskan kemudian, dan Tanco Builder akan memulakan kerja pada atau selepas tarikh tersebut dan menyiapkannya dalam tempoh 32 bulan,” kata syarikat itu dalam makluman kepada Bursa Malaysia hari ini.

Berkaitan

Favelle Favco Peroleh Kontrak Kren Menara, Luar Pesisir Bernilai RM92 Juta

Unit Ibraco Peroleh Projek Pembinaan Jalan Raya Di Sarawak Bernilai RM529.83 Juta

Sime Darby Property Teroka Penyelesaian Solar Bumbung Seiring Pelancaran NETR Fasa 1

Syarikat itu berkata, kontrak tersebut dijangka memberi sumbangan positif kepada pendapatan masa depan kumpulan.

Pada penutup dagangan bursa hari ini, saham Tanco naik setengah sen kepada 56 sen, dengan 25.90 juta saham bertukar tangan.

— BERNAMA


Hanya Perlu 6% Sebulan Untuk Pulangan 100% Setahun

Aku bukan seorang trader profesional, mustahil aku nak dapat 100% dalam pelaburan saham?

Semua orang tahu pelaburan saham ini merupakan peluang untuk menjana duit tambahan. Tapi masih ramai yang tidak mahu mulakan pelaburan ini kerana mereka rasa agak mustahil untuk menjana keuntungan yang baik.

Pelaburan yang berisiko rendah atau tiada risiko langsung biasanya akan memberikan pulangan sekitar 3% ke 6% setahun.

Jika pelaburan yang mempunyai risiko, berapa peratus yang kita perlu buat sebulan untuk mendapatkan pulangan sebanyak 100% setahun?

Berkaitan

3 Buah Syarikat Di Bursa Malaysia Dimiliki Oleh Dato’ Dr Karim

Pengalaman Dapat 6% (24 jam) Dalam Saham Dengan Teknik BTST

Ibu Bapa Main Peranan Utama Terap Ilmu Pelaburan Pada Anak

Sebenarnya, untuk menjana pulangan sebanyak 100% setahun, kita hanya perlu meraih pulangan 6% sahaja sebulan.

Ya betul, hanya perlu menjana 6% sahaja sebulan untuk pulangan 100% dalam masa setahun dengan teknik compounding.

Baca: Jadi Jutawan Dengan Teknik Compounding

Jika menggunakan teknik compounding, tidak mustahil untuk menjana keuntungan 100% setahun dengan menjana keuntungan 6% sebulan secara konsisten.

Ianya boleh dihuraikan dengan menggunakan pengiraan compunding seperti di bawah.

Sumber: The Calculator Site

Kita ambil contoh modal pelaburan kita sebanyak RM1,000 dan sasaran kita untuk menjana keuntungan sebanyak 6% sebulan selama setahun.

Sumber: The Calculator Site

Dengan membuat pengiraan menggunakan kalkulator di atas, sasaran keuntungan kasar yang dijana dalam masa setahun adalah sebanyak 101.22%. Ini boleh dilakukan dengan hanya menjana keuntungan sebanyak 6% sebulan secara konsisten.

Mari kita lihat pecahan jadual yang lebih terperinci bagaimana jumlah ini mampu dijana.

Sumber: The Calculator Site

Kita dapat lihat secara terperinci bagaimana modal RM1,000 boleh digandakan sebanyak 100% menjadi RM2,012.20 dalam masa setahun.

Pengiraan ini adalah pengiraan kasar tidak termasuk kos-kos lain yang terlibat ketika pelaburan dijalankan.

Sebelum terjun dalam sesuatu bidang, sebaiknya kita menuntut ilmu terlebih dahulu agar kita bersiap sedia dan tahu apa yang bakal kita hadapi.

Sama juga dengan pelaburan saham ini, jika kita tidak mempunyai asas yang cukup atau memang tiada ilmu dalam dunia pelaburan saham ini, sebaiknya kita belajar terlebih dahulu.

Nak belajar, tapi semua kelas saham harganya mahal

Jika kita tidak mampu untuk menyertai mana-mana kelas saham, boleh mulakan dengan yang percuma dulu.

Caranya adalah mencari ilmu-ilmu saham ini di internet dan sertai kelas-kelas preview percuma yang banyak disediakan pada hari ini.

Anda juga boleh mengikuti page-page Facebook yang banyak berkongsi tentang pelaburan saham ini secara percuma.

Jika kita telah ada kesedaran untuk melabur saham maka bersyukurlah, sebab masih ramai yang belum tahu.Pelaburan paling besar adalah pada diri sendiri.

Mulakan sekarang.Segala persoalan anda tentang saham akan terjawab

Padat dengan benda penting. Sesuai untuk :1. “Zero” dan Newbies dalam saham2. Yang mencari buku rujukan asas saham3. Ulangkaji terma-terma ‘jargon’ dalam dunia saham4. Dijadikan rujukan sebelum dan selepas pergi seminar5. Anak-anak bersekolah menengah / Kolej / UniversitiBuku ini berwarna, penuh grafik dan contoh-contoh yang mudah untuk difahami.Cuma…Buku ini tak banyak. Dapatkan sebelum terlambat.Miliki sekarang sebab masih ada harga istimewa -> Buku Malaysia Melabur Saham

TERKINI: Miliki Buku Malaysia Melabur Saham di Shopee